qundao/data-zh-poetry huggingface dataset:
院中同龙湖少湖二学士赏红莲·其二
作者：黄佐
朝代：明

供奉当年紫殿东，相看真似朵云红。御香冉冉生衣上，皇泽迢迢落镜中。长见倾心惟向日，莫教欹盖只随风。沉香亭北堪移汝，还唱清平满汉宫。
院中同龙湖少湖二学士赏红莲·其四
作者：黄佐
朝代：明

我为寻花到玉堂，谁曾起草入明光。碧筒正拟沾尧酒，藻火还堪补舜裳。七十紫鸳浮水殿，三千珠翠簇天香。琴尊对尔不知去，松壑萧萧生夜凉。
除夕次大宗伯阳峰韵
作者：黄佐
朝代：明

一自金陵别玉除，岁穷惟捡囊中书。梅花索笑春无限，柏叶承欢味有馀。虬漏只催新节序，龙盘长护旧宸居。明朝引望长安日，正是南宫建礼初。
除夜赠文徵仲
作者：黄佐
朝代：明

即看芳草入新年，岂有椒花媚远天。多病独愁双鬓改，故人相对一灯悬。匆匆岁色归莺燕，冉冉春声动管弦。明日试从高阁望，阳和多在五云边。
陵祀次韵刘侍御见寄
作者：黄佐
朝代：明

园陵报祀开秋序，骢马追趋出帝城。四塞云山随远近，二仪风雨自阴晴。金支掩映蛟龙色，玉殿苍凉燕雀声。怅望轩辕弓剑在，青霄沾洒不胜情。
陵祀纪行与姚维东殿撰
作者：黄佐
朝代：明

衔命承明庐，明发戒徒御。逝将谒陵寝，川原莽驰骛。浮阳映边堠，丰草被广路。英寮谐所欢，联镳叙情素。轻雷喧薄阴，燕山霭然莫。前驱抗双旌，泮水导吾步。息嚣谢人役，抚胜得天遇。矞云吐金波，圆景在高树。阴晴无定端，聚合良可悟。与子永今夕，愿言丽金雘。
陶南川中丞平寇志喜
作者：黄佐
朝代：明

殊俗沾新化，中丞本钜儒。地平豺虎穴，天锡凤凰书。绿野饶香稻，沧洲敞弊庐。薰风吹病枕，身已在康衢。
集杜句赠右溪伦子
作者：黄佐
朝代：明

晚来幽独恐伤神，相送柴门月色新。卜筑应同蒋诩径，名家莫出杜陵人。侍臣缓步归青琐，鸣玉朝来散紫宸。南极一星朝北斗，勿云江汉有垂纶。
集杜句题彩凤云龙卷送方公子行
作者：黄佐
朝代：明

君不见陇山萧索秋云高，山巅朱凤鸣嗷嗷。侧身长顾求其曹，万古云霄一羽毛。君不见潇湘洞庭虚映空，中有云气从飞龙。天地黤惨忽异色，万斛之舟行若风。英雄有时亦如此，揽环结佩相终始。凤臆龙鬐未易识，青眼高歌望吾子。
雨
作者：黄佐
朝代：明

肤寸云初起，弥天雨正狂。鱼龙空窟宅，草木各辉光。爽气连南纪，愁阴接上方。故山青未了，归梦此宵长。
雨中得吕氏读诗记答李三洲四首
作者：黄佐
朝代：明

山雨潇潇花蕊红，卷帷呼酒倩谁同。骖鸾一去传消息，多在青罗碧玉中。谁传吕氏诗三百，苦忆云间陆士龙。自别青冥今白发，镜湖何处见芙蓉。白云飞处忆苍梧，梦入槐亭片月孤。今日帛书才咫尺，杏花春雨卧江湖。游丝千尺绊行尘，黄鸟嘤嘤似劝人。尊酒当年同李白，融融风日洛桥春。
雨中得吕氏读诗记答李三洲四首·其一
作者：黄佐
朝代：明

山雨潇潇花蕊红，卷帷呼酒倩谁同。骖鸾一去传消息，多在青罗碧玉中。
雨中得吕氏读诗记答李三洲四首·其三
作者：黄佐
朝代：明

白云飞处忆苍梧，梦入槐亭片月孤。今日帛书才咫尺，杏花春雨卧江湖。
雨中得吕氏读诗记答李三洲四首·其二
作者：黄佐
朝代：明

谁传吕氏诗三百，苦忆云间陆士龙。自别青冥今白发，镜湖何处见芙蓉。
雨中得吕氏读诗记答李三洲四首·其四
作者：黄佐
朝代：明

游丝千尺绊行尘，黄鸟嘤嘤似劝人。尊酒当年同李白，融融风日洛桥春。
雨后珠江登望
作者：黄佐
朝代：明

珠江烟水碧濛濛，锦石琪花不易逢。三岛楼台开日月，二仪风雨动鱼龙。浮云荏苒团秋扇，野树依微乱晚峰。越女未知摇落早，轻舟何处采芙蓉。
雨后精舍小憩
作者：黄佐
朝代：明

凤竹娟娟净，鸥波澹澹生。纷华非我事，顿悟竟谁成。室里乾坤大，腔中日月明。曲肱曾未枕，万壑正春声。
雨木冰正月二日作
作者：黄佐
朝代：明

野树纷纷白，连朝雨木冰。人情怜上朔，天意望中兴。絮雪风难起，梨云日易蒸。春王调玉烛，何事有严凝。
雨花台次顾东桥司空韵
作者：黄佐
朝代：明

高座寺前千仞冈，西风低草见禅场。化人已去石台古，旅客偶来山径荒。地接秦淮波脉脉，天围吴楚野茫茫。凭高不见花如雨，惟有霜枫飘夕阳。
雪后早朝
作者：黄佐
朝代：明

北风吹雪静芳尘，雪霁千门丽景新。丹地秖闻鸣玉步，碧天疑有散花人。寒光掩映龙楼晓，迟日熏成凤沼春。归向柳边凝立久，试裁巴曲和韶钧。
静坐宴起再用玄览台韵
作者：黄佐
朝代：明

庭户无声车马遥，坐来人境更寥寥。即看太极源于昊，真觉心传不待尧。巨浸尚凭孤柱在，贞筠那逐四时彫。龙图凤阁千年事，感应还应自碧霄。
题一苇所如卷为何石川
作者：黄佐
朝代：明

珠江千顷碧连天，一苇逍遥快似仙。寻乐岂须蓬岛外，采真元是粤台边。扶桑下照金浮晕，轮桂空明玉作田。多少钓徒烟浪里，羡君来往过年年。
题便面小景次韵赠文徵仲
作者：黄佐
朝代：明

萧萧松径无尘埃，白云满地幽鸟来。周南留滞未归去，旧日履綦空绿苔。
题倭扇画鼠
作者：黄佐
朝代：明

喜遇秦丞相，悲逢汉大夫。不知当磔日，犹记太仓无。
题寒江小景
作者：黄佐
朝代：明

大地阳初复，寒江雪独深。古崖空老树，渔艇忽拿音。
题居竹轩
作者：黄佐
朝代：明

清阴满窗户，幽人澹无语。翠影交龙蛇，白日惊风雨。
题山水小景
作者：黄佐
朝代：明

九衢尘土袭簪缨，拟向乾坤借草亭。恍惚罗浮画中见，乱松深处数峰青。
题扇为许松皋太宰
作者：黄佐
朝代：明

佐也江海人，颇得操舟趣。操舟良不难，沿洄莫匆遽。蛟龙跋浪会有时，握柁持维亦何虑。云白天青信所如，山鸟江鸥任来去。对此凝心神，旧游似相遇。苍厓硉矹波蹴空，虬木偃蹇生长风。水花云叶竞光彩，白日下照成青铜。摊书偶坐者谁子，棹影袅入虚明中。六鳌息欻吸，万象开冲融。掀蓬自有适，乘流安可穷。君不见，济川舟楫商岩始，握而操之吾掌尔。波涛不动清风起，涉世匡时亦如此。
题画猫为丁大章
作者：黄佐
朝代：明

黄金台前白日孤，终风吹雨泥长途。流光向我马上徂，归来客舍一事无。兰镫荧荧明槁梧，中夜起坐思江湖。有鼠有鼠繁有徒，嗷嗷橐中视则逋。尔黠惊倒眉山苏，买鱼穿柳无狸奴。眼中狸奴不可呼，击剑为尔歌呜呜。
题画练鹊
作者：黄佐
朝代：明

蓬蒿恣浼鹊，羽翼何翘翘。何如舍之去，玉立当云霄。
题画鸠
作者：黄佐
朝代：明

大地龙正蛰，江山望禾黍。枝间闻女声，苍林自风雨。
题石川书赠张子
作者：黄佐
朝代：明

磐石何岩岩，流泉何弥弥。石以励吾志，泉以洗吾耳。渌净涵青天，秀色亘千里。菰蒲断尘境，花竹粲成绮。有时天水交，触石片云起。彷佛御炉烟，絪缊映丹扆。因之怀金门，忠贞讵能已。秉志傥不移，润泽从兹始。
题药洲传经图为杨武东提学赋
作者：黄佐
朝代：明

杨子传经向何处，药洲烟水连云树。六幕光涵九曜山，皓皓通明夜疑曙。三城日出升朱霞，柏台萧椮闻乳鸦。爱莲亭前宿露起，锦浪璚枝明雪花。鹭飞飘忽丛霄上，雾滃青衿笑相向。仓桹回应徵鼓声，表率门开见函丈。抠趋谛听得心传，玄文妙义臻苍天。春风沂水今在粤，说铃书肆胡为然。老来却忆曾羁贯，崇正芝楣构南涧。白莲池曲断仙湖，濂溪巍祠接河汉。当年著书揭以图，芸芸万有生于无。经纶宇宙只方寸，康成颖达皆皮肤。巍祠迁向粤山麓，光霁犹凝满庭绿。载道于今步后尘，时释生刍仰如玉。洲前萍畔鹿呦呦，扬舲鼓楫行中流。蛟龙会须雨下土，鹰鹗岂独淩清秋。炼药刘郎竟何往，执梃去作降王长。丹丘不见羽人来，留与儒仙日清赏。儒仙杰出武山东，文江流水光如虹。煌煌相业看接武，药洲草木生华风。
题西园为马主事文祥
作者：黄佐
朝代：明

萧萧松竹间坛栾，满架图书绝世喧。燕坐不知红日近，倚阑东望是长安。
题钓舟梦中作
作者：黄佐
朝代：明

罢钓归来抛却蓑，扣舷还唱竹枝歌。得鱼沽酒共君醉，一片江天明月多。
题雷氏山水卷
作者：黄佐
朝代：明

羡汝习静栖空山，苍翠无言相对闲。松花满地云不扫，柴门敞天风为关。波浮龙鳞晓澒洞，峰横豸角秋孱颜。丹梯倘许淩绝顶，散发醉呼黄鹤还。
题黄鹤楼画二首
作者：黄佐
朝代：明

黄鹤高飞览九州，楚江至今空此楼。登楼浩歌一怀古，江木萧萧无那愁。楚城斜日照洲渚，飞飞鸿雁鸣相将。楼头客子笑无语，北梦南云尔许长。
题黄鹤楼画二首·其一
作者：黄佐
朝代：明

黄鹤高飞览九州，楚江至今空此楼。登楼浩歌一怀古，江木萧萧无那愁。
题黄鹤楼画二首·其二
作者：黄佐
朝代：明

楚城斜日照洲渚，飞飞鸿雁鸣相将。楼头客子笑无语，北梦南云尔许长。
风雨与张景川酌
作者：黄佐
朝代：明

风雨送深秋，千山木叶流。黄花犹自艳，知为故人留。
飞来寺右林莽中寻达磨石小憩戏作一转语
作者：黄佐
朝代：明

淩空飞锡结嶙峋，薝卜香中草自春。鸟度云移今此世，鸿冥天阔我何人。羲娥断送千年梦，龙象终成一聚尘。便合拈花发微笑，沧波无语月华新。
飞龙引阅中秘书作
作者：黄佐
朝代：明

飞龙开治朝，承宇何翘翘。轻烟冒朱阁，玉除依庆霄。基命会文执，提剑驱天骄。燕台定吴鼎，奎光明斗杓。羽陵启方策，鲁壁闻英韶。遗编溢金匮，稽古师帝尧。渊源浚翠川，腾跃昂碧寥。缥缃今寂蔑，神悟畴与昭。白驹乐场藿，伊人正逍遥。
马上偶述
作者：黄佐
朝代：明

南风吹沙作黄雾，紫骝嘶踏东华路。停镳引领意悄然，宫树离离闻杜鹃。
驱马五章章五句黄钟清宫
作者：黄佐
朝代：明

驱马滔滔，遵彼林皋。匪游以遨，将命靡竣，我心忉忉。驱马滔滔，戒我徒旅。匪游以遨，将命靡竣，岂求宁宇。悠悠彼鳣，载浮载潜。亦照于潭，将命靡竣，父于何瞻。离离彼翟，载鸣载飞。亦集于蓖，将命靡竣，母于何依。驾彼乘牡，夙夜孔皆。匪游以遨，念我二人，歌以告怀。
驱马五章章五句黄钟清宫
作者：黄佐
朝代：明
体裁：四言诗

驱马滔滔，遵彼林皋。匪游以遨，将命靡竣，我心忉忉。（一章）驱马滔滔，戒我徒旅。匪游以遨，将命靡竣，岂求宁宇。（二章）悠悠彼鳣，载浮载潜。亦照于潭，将命靡竣，父于何瞻。（三章）离离彼翟，载鸣载飞。亦集于蓖，将命靡竣，母于何依。（四章）驾彼乘牡，夙夜孔皆。匪游以遨，念我二人，歌以告怀。（五章）
骢马行赠别张侍御归常州省母
作者：黄佐
朝代：明

骢马驱河干，饮饯相追攀。骢马驱河干，饮饯相追攀。朱汗染月题，玉珂鸣珊珊。驾言将母，千里当何难。歌以言之，骢马驱河干。瞻彼瑶水旁，芝草何翩翻。瞻彼瑶水旁，芝草何翩翩。采采盈怀袖，盛以白玉柈。奉母驻容颜，延寿千万年。歌以言之，瞻彼瑶水旁。象琯绕凤梁，芳筵乐未央。象琯绕凤梁，芳筵乐未央。青女素娥，迭舞浩倡。彩服延鲜风，照耀白日光。歌以言之，芳筵乐未央。
高吟行赠别杨惟仁
作者：黄佐
朝代：明

绀园碧院花木深，招风呼月长相寻。与君对酌缥玉酒，酒阑击剑时高吟。栖鸦翻露月当席，老鹤警霜风满林。尊前不觉肝胆露，铜龙历历天沉沉。看君意气何萧爽，玉井冰壶坐中朗。但记欢娱有岁年，岂知携别生俄响。太行云接晋水滨，秋花锦石相鲜新。君持使节往问津，揽环结佩犹逡巡。逡巡未已拂鞭去，河桥晓日新丰树。紫骝跑空尘作雨，弦筈分违遽如许，弹冠徯君奉明主。
鲁令彭归景陵将往终南太华访偏胡李仙
作者：黄佐
朝代：明

迢迢少玉山，奕奕梦野台。双凫淩紫烟，挥手谢琼厓。登台一舒啸，彩云天际来。鹤上偏胡仙，招饮玉液杯。汗漫金霄游，岳莲倚霞开。兰风扇绿轺，浩劫飞红埃。飘然欲从之，自笑非仙才。环中有天地，坐觉三光回。
麻姑峰
作者：黄佐
朝代：明

鹏背天风万里长，玉霄飞动上元章。桃花流水千年在，不遣麻姑有鬓霜。
黄月溪太守归自京师得脱风涛之险携酒往南园饯之醉中赋此
作者：黄佐
朝代：明

神龙跋浪辞沧溟，喜尔不逐长庚星。豪谈酌我紫琼液，南园万竹皆泠泠。溪边明月照飞鹭，枕外白云生翠屏。揭阳舟楫自今去，奈此薰风萧艾青。
黄翰检招饮醉归口占
作者：黄佐
朝代：明

汉宫春意入残年，蔼蔼群芳集绮筵。白雪秖闻天上曲，青娥遥忆月中仙。觥船转觉南溟动，象纬回看北极悬。折柳落梅听不尽，艳阳真在五云边。
黄龙洞天华宫故址
作者：黄佐
朝代：明

危石盘紫霄，幽谷吐白雨。谁为真蛟蜃，架构穷莽楚。锄云得翠磶，缅想翚飞宇。甘霖羽盖地，町疃拱礼鼠。迢遥秦阿房，天运能几许。况持清海节，么么虫沙土。黄龙诧贞符，三芝望霞举。玉马朝洛州，执挺长降侣。馁魂久销燐，俎豆忽环堵。万物一指间，独契漆园语。
村居即事
作者：黄修娟
朝代：明
体裁：五言律诗

寂寂村居晚，迢迢旅雁稀。烟花迷曲径，山月澹清辉。黄菊经霜净，秋莼带雨肥。夜深寒漏彻，渔火逐星归。
贺乙卯科中式十五人彩联
作者：黄傅
朝代：明
体裁：联

入国朝一百廿年，未有此科之盛；总直省九十七学，谁争吾邑之先。
上苑听新莺
作者：黄儒炳
朝代：明

东风轻拂禁城西，二月黄鹂羽正齐。静听娇歌流玉树，虚疑仙吹绕金堤。间关巧度千门晓，断续遥看尽日啼。知是上林回淑气，春声如隔碧云低。
南郊陪祀有述
作者：黄儒炳
朝代：明

云簇千官护曲台，铜龙银汉影昭回。光生绛蜡分霄雪，律转青旻度管灰。鳌禁斋居严陟降，瑶坛礼洽庆趋陪。报成欲献甘泉赋，掞藻惭非汉世才。
卞两无先生孔时蜀天津人以抗陈珰逮系金吾者五载炳不识其人素重其品作诗遗之
作者：黄儒炳
朝代：明

卞君钟灵自天水，昂藏七尺伟男子。豺狼当道恣纵横，奋身请为苍生死。满腔热血空自知，数茎白发更成丝。入狱不祷皋陶神，那问死别与生离。南冠五载久幽絷，北阙一朝恩下及。衔恩归卧缙云山，葛巾野服日闲闲。年来汉诏收遗直，清闻名高玉笋班。
归度庾关
作者：黄儒炳
朝代：明

汉塞雄千古，庾关阻万重。已看青霭绝，更倩白云封。鸟道盘纡径，龙鳞剥古松。北游曾挽辂，往复忆行踪。
济河中秋
作者：黄儒炳
朝代：明

平芜水没大河秋，蟾影微茫却倒流。有客独移牛渚棹，何人重上武昌楼。镜中鱼鸟潆波色，笛里关山怨浪游。最是嫦娥仙阙冷，灵风金粟正飕飕。
登始兴黄塘道中排律十四韵呈陈明府
作者：黄儒炳
朝代：明

驱车江口道，小憩望朝暾。峭壁高云气，清溪宿雨痕。诸峰非一状，万壑若为源。络绎红尘骑，依微白屋村。岭头何日度，天末此中论。大泽龙蛇走，深丛豹虎蹲。年华看冉冉，途次厌喧喧。未遣登临兴，忽伤赋役烦。辽阳驰羽檄，下邑赋饛飧。幸藉循良抚，犹堪皮骨存。聚庐安保伍，倚杖牧鸡豚。山水清如许，神明正可言。小人纪风土，史氏采輶轩。百里经过处，因声庞士元。
秋经景州董子祠
作者：黄儒炳
朝代：明

秦火初残道已孤，壁经遗绪未全迂。百年礼乐逢明主，三策天人识巨儒。岁远芳蘋供故里，秋高落日照平芜。招贤东阁成何事，偃蹇王门有大夫。
经始兴江口
作者：黄儒炳
朝代：明
体裁：五言律诗

三枫亭下路，不尽瘴云乡。乱石千峰落，斜阶一水长。楼船通汉将，铙吹发陈王。往事东流尽，栖鸦遍夕阳。
经始兴江口
作者：黄儒炳
朝代：明

揭来岭峤地，中有水云乡。乱石临溪恶，新蒲带晚凉。楼船通汉将，铙吹起陈王。往事东流尽，栖鸦噪夕阳。
舟次遇雨酌曹欧二学
作者：黄儒炳
朝代：明

密树啼鸠不可闻，楚台何事暗巫云。岸回响溜涛声壮，山挟狂飙雨足分。曲渚凫鸥翻戏逐，中原豺虎更纷纭。蘋踪莫问阴晴事，岸帻持杯且属君。
道中梨花
作者：黄儒炳
朝代：明

驿路梨花发，丛丛盛莫当。轻车斜度影，疏幌暗浮香。标格依梅绽，芳菲斗雪妆。探春频借汝，底事马蹄忙。
金陵渡江即事
作者：黄儒炳
朝代：明

金风吹日落平波，五两征帆阵阵过。鹢浪水云青舫远，乌啼杨柳白门多。孤灯隔岸侵渔火，清角寒江杂戍歌。对此天涯肠欲断，不堪归路日蹉跎。
镇海楼
作者：黄儒炳
朝代：明

云开绝巘郁岧峣，揽胜高朋喜并招。山寺刺泉连鲍井，海门翻雪托胥潮。呼鸾尚忆登香辇，跨鹤空传品玉箫。箨帽芒鞋元不俗，风流应共振长谣。
雄州发船
作者：黄儒炳
朝代：明

经时疲马足，此日喜登舟。溪涨洪涛驶，天晴宿瘴收。缓歌听款乃，短棹任夷犹。凝睇诸山色，停云在广州。
霜前白雁
作者：黄儒炳
朝代：明

白雁联翩起朔方，云烟万里更微茫。体轻似怯金河冷，声急翻愁玉塞长。阵过中宵迷月色，影流平渚乱波光。那堪早信横秋度，摇落蒹葭夜夜霜。
题卢元明白云楼
作者：黄儒炳
朝代：明

高阁面山城，逶迤汉峙平。片云千古色，一望九愁轻。瑞叶飘初定，仙衣缀欲成。知君幽赏足，持赠若为情。
三阳·其一
作者：黄元忠
朝代：明
体裁：五言律诗

好道晚逾切，幽怀在崦栖。异乡逢一胜，停马便相依。独树当门起，千山入户低。到坛参羽客，扫榻啖青荠。
三阳·其二
作者：黄元忠
朝代：明
体裁：五言律诗

未晚疏钟动，玄宫早自扃。蝉鸣松月闇，鸦散柳风轻。露坐才终饷，高谈已二更。谁知浮世外，驯鹤有馀生。
丙寅季春过陈道夫看海棠
作者：黄元忠
朝代：明
体裁：七言绝句

柳拂青梢一干斜，辘轳台畔数归鸦。夜来红雨春深路，记得江南有落花。
宫山
作者：黄元忠
朝代：明
体裁：四言诗

万石之英，百药之精。埋云浴露，仙坛效灵。石盖如张，石帆如扬。蒙花冒卉，千古文章。
独秀峰
作者：黄元忠
朝代：明
体裁：古风

徂徕四十峰，独秀凌高绝。云霄上晻霭，儿孙下罗列。秀色迥不群，以是名孑孑。常抱出世姿，似畏交游缺。时从气氤氲，俯首引卑劣。清风忽飞荡，万物仍巀嵲。优哉浮与沈，终当从故辙。
祖关
作者：黄元忠
朝代：明
体裁：七言律诗

畏炎真拟入山深，出郭平堤桑柘阴。野寺荷开池水碧，空堂禅定夜风侵。一灯明灭传昏旦，万竹平安到古今。人世是非殊未定，几声清磬思难禁。
同张大司马至茂屿庄作
作者：黄元恭
朝代：明
体裁：七言律诗

品山亭下品山人，日日山中不记春。一自白云邀鹤驾，但从绿野狎鸥邻。春风秋月苏门啸，翠竹明沙锦里巾。借问岩峦谁第一，欲分方丈迭为宾。
题雪
作者：黄元肃
朝代：明
体裁：五言律诗

漠漠空无迹，飘飘似有情。但看林壑变，谁识羽毛轻。连岁长安歉，扁舟剡曲行。酒村遥不到，净扫入茶铛。
浔江舟中杂感·其一
作者：黄元骥
朝代：明
体裁：七言律诗

红蓼当窗间白蘋，晴川秋色望犹春。泉归古涧滩前急，日照青山雨后新。云树难穷千里目，江湖肯负百年身。观枰却有当先著，袖手无言且让人。
浔江舟中杂感·其二
作者：黄元骥
朝代：明
体裁：七言律诗

寒云暮日合悠悠，薄宦天涯独倚楼。铁甲江城初战罢，玉珂岭峤又鸣驺。西窗梦断青灯雨，南浦愁悬白雁秋。历落风尘偏易老，等閒仍作看山游。
晋阳道中
作者：黄充
朝代：明

驰驱驿路漫停鞍，父老凝眸认豸冠。泽底哀鸿惊暂息，车前猛虎气偏寒。平阳草碧帝城古，晋赵山青霸业残。此日采风空叱驭，陈诗何以济时艰。
上林梅月·四会
作者：黄兆成
朝代：明

出守偏能结主知，郊原犹见上林枝。冰心好拟神仙梦，藻思多裁水部诗。骑竹有朝传驿使，植棠多荫护封姨。年来橘柚桑麻地，犬睡柴门吠影移。
忆昔行
作者：黄兆成
朝代：明

莫拨檀槽唱懊侬，舞衣歌扇草茸茸。郎心比石丹成字，妾骨凝香翠作封。题月至今留柿叶，浣花谁为采芙蓉。西陵松柏寒如水，不信钱塘梦再逢。
梅坳题石
作者：黄兆成
朝代：明

莫问三生石有无，墓门长夜惨啼乌。知君不作无郎怨，好过青溪伴小姑。如此佳人再得难，嫣香零落玉摧残。一抔绿满同心草，愁杀游郎驻马看。
梅坳题石·其一
作者：黄兆成
朝代：明

莫问三生石有无，墓门长夜惨啼乌。知君不作无郎怨，好过青溪伴小姑。
梅坳题石·其二
作者：黄兆成
朝代：明

如此佳人再得难，嫣香零落玉摧残。一抔绿满同心草，愁杀游郎驻马看。
怀许受先
作者：黄光升
朝代：明
体裁：七言绝句

玄符绿字细能分，家学须知有说文。此去桥门摹十鼓，籀书难读益思君。
北燕岩
作者：黄光宗
朝代：明

空山太古意，对坐日忘机。林鸟惊无定，岩花落且飞。寒泉挂石壁，落日照渔矶。世事空劳梦，还应学采微。
厓门夜泊
作者：黄光宗
朝代：明

海门潮落野烟深，日暮舟维古木林。碣断孤陵人已远，花残荒殿客初寻。凄声是处传宵柝，怨杵谁家捣暮砧。十载飘零今泊此，不禁怀古动悲吟。
羊城郊外感秋
作者：黄光宗
朝代：明

海国秋高马正肥，新人歌舞旧人非。松楸古墓麒麟冷，禾黍空城燕雀飞。暮雨暗秋吹画角，晚亭黄叶落斜晖。岭南自古繁华地，回首烟花事已违。
重游玉屏山三著 并引 其一
作者：黄光宗
朝代：明
体裁：七言绝句

二十馀年又一过，岩花犹对旧山河。重来尚作萧条客，四十登临感慨多。
重游玉屏山三著 并引 其三
作者：黄光宗
朝代：明
体裁：七言绝句

石径棱棱石径嶷，廿年裘马昔曾游。那堪老大重来此，惭愧山灵笑白头。
重游玉屏山三著 并引 其二
作者：黄光宗
朝代：明
体裁：七言绝句

磴道嵯峨访旧踪，石门深处薜萝封。相逢道侣皆非昔，廿载空怜逐转蓬。
重游玉屏山三著·并引
作者：黄光宗
朝代：明

二十馀年又一过，岩花犹对旧山河。重来尚作萧条客，四十登临感慨多。磴道嵯峨访旧踪，石门深处薜萝封。相逢道侣皆非昔，廿载空怜逐转蓬。石径棱棱石径嶷，廿年裘马昔曾游。那堪老大重来此，惭愧山灵笑白头。
八月初三夜月
作者：黄克晦
朝代：明

纤月西楼已可望，雁声断处一痕霜。微纷露叶光犹淡，初上风帘气自凉。羌笛漫教悲旧曲，蛾眉空与妒新妆。只将今夕娟娟影，预卜中秋一夜长。
出塞行四首送郭建初归戚都护幕中
作者：黄克晦
朝代：明

锁甲摇华铁戟寒，弢弓插羽上雕鞍。
班超自有封侯骨，世业宁论是史官。
出塞行四首送郭建初归戚都护幕中
作者：黄克晦
朝代：明

锁甲摇华铁戟寒，韬弓插羽上雕鞍。班超自有封侯骨，世业宁论是史官。风拂胡沙雪作尘，楼头吹角月华新。夜分莫作还乡梦，塞上悲歌半越人。当时都护静倭奴，将校功高锦绕躯。今日军中思一战，年年马市款单于。蓟门白日塞烟开，记室翩翩草檄才。卫霍空教尊贵甚，当年投笔有谁来？
出塞行四首送郭建初归戚都护幕中·其一
作者：黄克晦
朝代：明

锁甲摇华铁戟寒，韬弓插羽上雕鞍。班超自有封侯骨，世业宁论是史官。
出塞行四首送郭建初归戚都护幕中·其三
作者：黄克晦
朝代：明

当时都护静倭奴，将校功高锦绕躯。今日军中思一战，年年马市款单于。
出塞行四首送郭建初归戚都护幕中·其二
作者：黄克晦
朝代：明

风拂胡沙雪作尘，楼头吹角月华新。夜分莫作还乡梦，塞上悲歌半越人。
出塞行四首送郭建初归戚都护幕中·其四
作者：黄克晦
朝代：明

蓟门白日塞烟开，记室翩翩草檄才。卫霍空教尊贵甚，当年投笔有谁来？
同焦叔度宿清凉寺
作者：黄克晦
朝代：明

高楼夜伴山中宿，清磬寥寥百草芬。巢鸟近人飞始觉，岩僧隔竹语相闻。坐深四岭浑无月，衣冷苍松半是云。故里不堪归梦绕，何时衾枕更随君。
同颜范卿游海天寺（时先秋五日）
作者：黄克晦
朝代：明

湖上虚亭江上楼，一樽随意俯沧流。朱旻正伏三庚火，绿树先函五日秋。云尽匡庐开九叠，天长梦泽入孤舟。黄昏归棹烟中发，渔唱村镫满渡头。
后出塞送陈季立防秋
作者：黄克晦
朝代：明

朔风边月蓟门秋，画角呜呜百尺楼。自著戎衣频上策，三年不起别家愁。
听话西苑得钩字
作者：黄克晦
朝代：明

雷殿清虚太液秋，至尊多在望仙楼。树深宫阙东西合，月出星河上下流。麟圃紫芝春晔晔，兔园白鹿晓呦呦。轩辕鼎在龙髯断，露箔风帘不上钩。
和黄后溪翁七夕月下闻笛
作者：黄克晦
朝代：明

绛河垂地七襄回，弦月无云半壁开。何处笛声传《折柳》，满庭秋气飒苍苔。遥疑灵鹊桥边落，暗度穿针席上来。莫遣天孙闻此曲，欢情离恨正难裁。
夜宿陈尔昭竹溪山馆得西字
作者：黄克晦
朝代：明

回磴断桥山日西，高枫叶赤飞满蹊。一家村巷到始觉，千树花源行转迷。野夫欺虎度林黑，沙鸟避人穿竹低。欲移衾枕抱云宿，月白天鸡空里啼。
太平水阁写画
作者：黄克晦
朝代：明

远影乱归帆，孤烟发残磬。垂纶岸岸移，杨柳递相映。
太清阁
作者：黄克晦
朝代：明

山下看山半在天，山巅高阁更堪怜。四更海日生檐瓦，六月林风飒绮筵。空外白飞何处雨，掌中绿绕半城烟。当时同此开窗坐，一鹤翛翛若个边。
奉和霜降祀陵
作者：黄克晦
朝代：明

金城西北万山头，翠积云蒸碧水流。千古幽燕开白日，九朝陵寝甗清秋。星辰影动祠官入，霜露寒生帝子愁。广乐无声班欲定，似闻仙跸出松楸。
少年行
作者：黄克晦
朝代：明

调笑胡姬夜不归，日高春酒不停挥。下楼忽听中山猎，白马烟中一点飞。渡头相送一沾衣，日暮相思不下帏。潮水莫言还有信，渡船两日一回归。苦竹渡边苦竹枝，常思岭下常思谁。奴自不言谁得会，江风江雨自应知。云起南台墨未浓，俄然一雨暗千峰。篙师解说当年事，台下分明有白龙。越王城里九山分，只见三山翠入云。山下有山看不得，奴从何处可逢君。
少年行·其一
作者：黄克晦
朝代：明

调笑胡姬夜不归，日高春酒不停挥。下楼忽听中山猎，白马烟中一点飞。
少年行·其三
作者：黄克晦
朝代：明

苦竹渡边苦竹枝，常思岭下常思谁。奴自不言谁得会，江风江雨自应知。
少年行·其二
作者：黄克晦
朝代：明

渡头相送一沾衣，日暮相思不下帏。潮水莫言还有信，渡船两日一回归。
少年行·其五
作者：黄克晦
朝代：明

越王城里九山分，只见三山翠入云。山下有山看不得，奴从何处可逢君。
少年行·其四
作者：黄克晦
朝代：明

云起南台墨未浓，俄然一雨暗千峰。篙师解说当年事，台下分明有白龙。
嵩阳宫三将军柏
作者：黄克晦
朝代：明

人间柏大此全稀，老干宁论四十围。盖偃曾倾天子葆，露寒应覆侍臣衣。犹看连影容千骑，那识何枝系六飞。惆怅茂陵无限树，荒丘残陇草菲菲。
康州图
作者：黄克晦
朝代：明

乱山无径不通樵，渔舍阴阴映绿蕉。树杪泥干江水落，村边沙白瘴烟消。
惠阳伤乱
作者：黄克晦
朝代：明

东粤重来倍黯然，荒村古堡暗苍烟。山中故老无归业，水上新民未种田。江燕春深巢树腹，野狐日落吠溪边。东风那管乱离事，草色藤花似往年。
感时
作者：黄克晦
朝代：明
体裁：古风

繁霜凋草木，溪谷正悽恻。玄冥惨不舒，改岁固云逼。万物各有因，盛衰迭今昔。宁见武安门，犹纳魏其客。
挽俞都督
作者：黄克晦
朝代：明

驷马悲鸣日，非熊卜猎年。阴符藏鬼谷，玄甲筑祁连。痛哭余孤愤，艰危息两肩。惟应麟阁上，遗像俨生前。
暮至余干用刘随州韵
作者：黄克晦
朝代：明

杨叶青青柳叶齐，烟村渺渺楚江西。湖边芳草连天绿，马上春禽尽日啼。渡水暝云千片落，到城新月一痕低。游人元自耽风景，翻向黄昏忆故蹊。
李中主读书台（旁有龙池。龙至，水腾涌，谓之洗潭。下有墨池）
作者：黄克晦
朝代：明

自筑书台读五车，锦屏千叠护残霞。何年云雨池中物，终古河山客里家。松下岩泉犹带墨，风前木笔漫生花。夕阳无限迟回意，空对高僧问《法华》。
桃溪夜泊
作者：黄克晦
朝代：明

清霜夜落武陵溪，水上苍烟十丈齐。野爨冷烧红叶火，村舂寒接五更鸡。不眠枕上多新得，所过山中有旧题。起问昨宵沽酒处，人家只在小桥西。
梦游武当山怀郧阳江使君
作者：黄克晦
朝代：明
体裁：古风

祝融奠朱方，五岳有定目。胡不以嵾山，并列而为六。夜梦登其巅，游气承我足。千峰历崄巘，如车走平陆。上为帝者居，星辰缠其麓。峥嵘羽人宫，参差遍岩谷。中有不死人，终岁茹草木。授我鸟迹书，奇文不可读。鸡鸣忽焉寤，惋叹泪相续。
樵歌贻卢子明
作者：黄克晦
朝代：明

采薪入深林，唱歌出幽谷。樵歌非无辞，辞古不可读。
款乃曲·其一
作者：黄克晦
朝代：明
体裁：乐府曲辞

五虎山如五虎蹲，尽对无诸旧国门。无诸去后山空在，秋草萧萧日又昏。
款乃曲·其二
作者：黄克晦
朝代：明
体裁：乐府曲辞

微茫星月下江乡，三十六湾江水长。夜半舟人相借问，好风日出到洪塘。
水上虚舟得开字
作者：黄克晦
朝代：明

小艇浮浮定复开，筜祇鸂鶒共徘徊。乱余野渡行人少，雨暗江村钓者回。烟浦风多如落叶，沙汀水浅似胶杯。庄生同是身无系，浪迹漂摇两度来。
江行
作者：黄克晦
朝代：明
体裁：古风

江风来自北，弭棹江水南。白浪聒不息，游气昏空潭。旷野何苍苍，引步随幽探。鹿鸣求其牡，丰草非所甘。江燕啄不食，念雏声喃喃。物性固如此，游子何以堪。慨彼江中水，冲波无定湍。古人忍饥渴，旨矣非空谈。
汲江亭中秋得江字
作者：黄克晦
朝代：明

云雨黄昏无处所，虚亭凉色满空江。客中良夜秋三五，水底青天月一双。露气凝珠依玉树，桂花飞霰落银缸。相看况有同心在，弄影酣歌坐竹窗。
涵虚阁观摘荔支
作者：黄克晦
朝代：明
体裁：七言律诗

荔树阴阴绕水滨，入门呼脱白纶巾。林中仰面惟看鸟，树杪闻声始觉人。傍手柯条初散彩，离枝香色正含新。玉盘冰水龙珠满，虚阁高谈不厌频。
狼山归道中作
作者：黄克晦
朝代：明

前山无夕阳，犹问夕阳洞。天寒人不行，山僧出相送。
玄宫除夕
作者：黄克晦
朝代：明

寒色苍苍落日斜，空庭独立数归鸦。石人此际方无泪，羽客今宵亦有家。已判离愁消竹叶，谁堪诗句颂椒花。明朝揽镜休怜色，未入新年鬓已华。
登道楼怀石山公
作者：黄克晦
朝代：明

绿发称生今秃翁，道楼犹自故时雄。伤心十载论交地，极目千峰洒泪中。碧海还生杯底月，青山不断笔头风。通家幸汝诸贤在，惭愧知音负乃公。
登鼓山绝顶怀林公济
作者：黄克晦
朝代：明
体裁：五言律诗

天路苍苍色，风泉㶁㶁声。未惊人境绝，已觉客怀清。转石生江海，分林隔雨晴。故人期不至，双眼落秋城。
登鼓山绝顶怀林公济
作者：黄克晦
朝代：明

天路苍苍色，风泉觿觿声。未惊人境绝，已觉客怀清。转石生江海，分林隔雨晴。故人期不至，双眼落秋城。
破山寺
作者：黄克晦
朝代：明

禅宫消歇尽，曲径故来幽。日落乱松影，风回清涧流。归禽栖入暝，古佛坐深秋。徙倚堪昏黑，诸天不可留。
经居鄛范增故里
作者：黄克晦
朝代：明

风雨过居鄛，野水流活活。亚父故时居，苍莽烟中阔。项氏起江东，力过万人绝。幕下虽无人，君岂负三杰。鸿门会且归，玉斗碎如雪。天授人何为，徒劳三示玦。茫茫天地间，王霸几衰歇。何事往来人，为君重呜咽。
西城晚眺
作者：黄克晦
朝代：明

薄暮登城暑气微，风含睥睨欲沾衣。青山满目惭高隐，白发盈头爱落晖。水带平芜双鸟下，云连远寺一僧归。深杯未觉黄昏尽，渔火遥生垂钓矶。
送翁武举出塞赴陈中丞幕
作者：黄克晦
朝代：明

欲系单于颈，长绳铁缕丝。出塞人应笑，入关世始知。
送范卿后马上值雨作
作者：黄克晦
朝代：明

天涯双鬓易成丝，何处凄凉可泪垂。花下一樽相送后，雨中匹马独归时。逐臣离恨迷芳草，滞客愁心挂柳枝。明发西山风日好，道房禅榻与谁期。
题画三首·其一
作者：黄克晦
朝代：明

江树何霏微，遥山苍翠里。秋风吹裳衣，人影桥下水。
题画三首·其三
作者：黄克晦
朝代：明

江草引行路，水风吹渡桥。故人家咫尺，门外是春潮。
题画三首·其二
作者：黄克晦
朝代：明

欲溯大江流，泊舟杨柳岸。潮上柳风吹，渡江天未旦。
题画三首·其二
作者：黄克晦
朝代：明

欲溯大江流，泊舟杨柳岸。潮上柳风吹，渡江天未旦。江草引行路，水风吹渡桥。故人家咫尺，门外是春潮。
同严侍御登山
作者：黄克缵
朝代：明
体裁：七言律诗

一径迢迢上翠微，洞门深处憩斜晖。孤高欲竞南山耸，窈窕如含细雨飞。载酒峰头酣野色，行春郭外霁霜威。珠宫不瞰明湖水，醉泛兰舟待月归。
将出都门和沈王见怀韵
作者：黄克缵
朝代：明
体裁：七言律诗

平台趿履忆当年，榆荚杨花四月天。授简总惭枚叔赋，耽诗独记楚王贤。寒嘶匹马春明外，晴落孤鸿魏阙前。南去虔州千万里，蓟门章水各风烟。
游姑射山
作者：黄克缵
朝代：明
体裁：七言律诗

平泉西下白云天，流尽韶华不记年。馀沥已膏唐地外，愁声故落晋宫前。濯缨清对人如玉，纫佩香传涧有荃。更想歌风汾水曲，中流直欲汎楼船。
谒海神庙
作者：黄克缵
朝代：明
体裁：七言律诗

元气茫茫接太清，乘春一望水云平。雪花浮浪千重起，日色蒸霞四散明。海上烽销旗半偃，津头潮落棹空横。馨香好答神灵贶，莫遣鲸波又震惊。
任河池漫成八句
作者：黄公仪
朝代：明

衔恩西去守河池，节操承家愿未移。接籍已知生齿寡，前驱安怪吏人迟。蛮风肯为双轓肃，昼日偏宜一鹤随。郑侠有图吾可绘，入疆何敢复言疲。
初至苍梧有作
作者：黄公仪
朝代：明

南纪遨游兴不孤，扁舟今始过苍梧。峡中赤水还朝夕，洞里丹砂问有无。百雉河山成锦绣，千帆榷酤奉征输。邮亭未可逢关吏，漫学终军浪弃繻。
吴守戎招集寿佛阁
作者：黄公仪
朝代：明

新筑禅林傍水隈，北城连骑快追陪。正逢过雨频挥麈，有约观涛复举杯。难向风尘嗟吏隐，便于词赋识仙才。须臾霁月山头见，似共慈云落上台。
周邑侯枉过村居
作者：黄公仪
朝代：明

郎星行部及春和，老稚争迎睹玉珂。曲巷向逢仙吏寡，应门今报使君过。为怜折节忘轩冕，何限留馨在薜萝。苍赤安危劳置问，保釐谁不望恩波。
得同社欧嘉祝秋闱捷报
作者：黄公仪
朝代：明

夙盟谁不羡藏珍，到此欣闻脱颖新。三献已知终售主，一鸣应自足惊人。唱来白雪称高调，步去青霄已绝尘。明日上方逢给扎，长扬羽猎更无伦。
怀远雨夕
作者：黄公仪
朝代：明

江郡东来此要津，万山如戟斗嶙峋。舟航阻绝经商路，车马踌躇问驿人。风至烟尘常扑面，雨馀沾湿不容身。愁听门外桓伊笛，何用喧喧动四邻。
登河池城看筑工
作者：黄公仪
朝代：明

孤城一上一伤神，佚道犹难信子民。累土莫忧过百雉，结茅今已历三旬。山来粤北连多隘，地去黔西在接邻。近报荒蛮窥四境，正思戎马泪沾巾。
署中梅花
作者：黄公仪
朝代：明

小院寒梅冬著花，似迎春意到窗纱。淡香枝上霜疑密，疏影林间月欲斜。吟处何如官阁动，折来将寄陇头遐。閒情不作师雄梦，皤鬓偏惊对物华。
舆地图载河池有智州山意为名胜询之州人无有知者口占一绝
作者：黄公仪
朝代：明

河池环绕尽皆山，叠嶂层峦莫可攀。问及智州人不识，名山虚列地图间。
丁丑与擢孙守岁
作者：黄公辅
朝代：明

衙斋相对恋年华，爆竹声中吐烛花。未有滴涓酬圣主，只随萍梗浪天涯。一帘轻卷春风入，两岁将分斗柄斜。生计欲知何处好，故园有地可栽瓜。
丁丑元旦
作者：黄公辅
朝代：明

条风一夜遍江滨，凤历初翻丁丑寅。人事看来仍是旧，化机环转又更新。堪怜堤柳多情态，暗度春光似媚人。鹒鸟不知岁序急，枝头犹自唤声频。
七夕
作者：黄公辅
朝代：明

浪说双星聚会辰，纷纷乞巧易生嗔。纵然巧得那堪用，争似拙存自适真。好倩微风祛溽暑，更凭新月扫烟尘。银河不隔家乡梦，荔圃矶头有钓纶。
七夕有怀
作者：黄公辅
朝代：明

此夕繇来乞巧同，惭予抱拙对虚空。犊裈且把长竿曝，云锦那须组织工。牛渚风高飘鹊羽，梅梢月冷逗房栊。宦情争似乡情好，清夜凭栏望彩虹。
七夕雨
作者：黄公辅
朝代：明

雨洗炎氛秋色新，飘飘寒叶井梧频。云遮鸟鹊虚宵月，星度银河暗庆辰。天上谩言逢又别，人间每见屈还伸。阮咸犊鼻从吾拙，何事纷纷乞巧人。
三水移舟
作者：黄公辅
朝代：明

挂帆鼓枻过前洲，草色侵篷漾碧流。树罩轻烟春澹荡，波涵返照晚夷犹。娱生未遂江鸥愿，阅世空勤漆室忧。举目萧条村舍寂，几曾牛背稳于舟。
上疏
作者：黄公辅
朝代：明

彩云缥缈护枫林，新主谁无负曝心。北塞烽烟劳旰食，南床鹭序献丹箴。敢云狂瞽资帷略，聊以细流佐海深。中使奉传宫阙迥，天颜咫尺有馀钦。
与张融我宪副斋捧北上直奴警戒心朝暮相依雅爱真切兼承佳刻见教答之
作者：黄公辅
朝代：明

献曝葵心向紫宸，无端烽火混蹄尘。偶从倾盖逢同调，遂得联镳共苦辛。客舍衔杯浮夜月，华篇飞雪斗阳春。传书圮上推张氏，净扫烽烟岂异人。
与李唐谷
作者：黄公辅
朝代：明

岁月悠悠两鬓知，长安又复转干支。欣逢嵩祝流虹日，正是鹓联簉羽时。春上高榆辉锁闼，霜飞白简凛彤墀。匡时赖有丝纶手，便我归与咏紫芝。
与李唐谷话旧
作者：黄公辅
朝代：明

重逢旅邸喜披襟，十四年来共此心。老我头颅雪鬓改，凭君樽酒夜谈深。裘裾袄袭春风照，帘影光横斗气侵。移席看灯酣还醒，总因吾道重球琳。
与李总戎防守三水赠之
作者：黄公辅
朝代：明

忧时共把心如焚，平蔡由来羡李军。旗卷波光清夜月，威摇山岳肃江云。胸中饶有吞牛气，盾上还裁露布文。击楫也知惭白发，其如无以答吾君。
丙子初度前一日与余内侄辈酌于辰阳衙内紫微阁上薇花吐艳月上阑干诸仆为寿也
作者：黄公辅
朝代：明

去年朗水酌逡巡，今日辰阳又此辰。见在自知都是幻，投时谩道不如人。且凭薇阁樽前月，聊畅尘途客里身。六十年来成底事，天涯儿女倍移神。
丙子署中自述擢清孙来衙儿曹有诗送之依其韵
作者：黄公辅
朝代：明

旅途何处可听莺，归梦频频不计程。也识浮名为我赘，且将世事等云轻。两逢芳草依人绿，又见榴花照眼明。点简焚香清夜里，澹然那复羡田彭。
丙子除夕
作者：黄公辅
朝代：明

天涯岁籥两惊除，守岁聊凭一卷书。相对梅花如索笑，那知客况转慵疏。非因王粲能裁赋，却羡陶潜解爱庐。羲御由来无驻策，欲寻高着在樵渔。
丙辰登第
作者：黄公辅
朝代：明

世业由来只一经，青苹磨砺发新硎。丰城认气凭雷焕，鳌禁提衡有志宁。干志宁十八学士，三百五人同虎拜，一千半运协彤庭。草茅下士风云际，国士难酬仗心灵。
中秋
作者：黄公辅
朝代：明

皓魄澄空秋满林，清樽何处不同斟。停杯无奈他乡意，问月其如此夜心。露滴梧梢侵袖冷，风来墙脚弄花阴。惊看几度怜三五，虚负冰轮坐夜深。
中秋前二日荣王西园月夕宴
作者：黄公辅
朝代：明

秋到西园一洞开，更于何处觅蓬莱。池光荡漾迎风入，亭敞清虚送月来。三匝青乌栖得树，几枝香桂影浮杯。承恩恍坐寒宫里，领略霓裳醉后回。
中秋无月
作者：黄公辅
朝代：明

待月中庭月未明，且凭银烛坐长更。开怀不减南楼兴，得趣宁辞北海觥。为问素娥何处去，应知皓魄定留情。殷勤订与来宵约，早放寒光入夜清。
临儿小祥
作者：黄公辅
朝代：明

忆儿镇日念悠悠，岁月蹉跎又一周。鼎水凄风飘旧恨，滨江疏雨搅新愁。旅笥空有生前字，浮世犹如海上沤。况滞天涯归未得，绿杨碧草叹萤流。
为完我母舅双寿
作者：黄公辅
朝代：明

晋笙何处碧空闻，引动蹁跹舞鹤群。鹤算千年才七秩，烟光五色也双薰。芸香牙轴瓷游衍，荆树兰枝共郁芬。不用希夷传道诀，金山云亦华山云。
乐昌发舟
作者：黄公辅
朝代：明

归心计日九回肠，急棹远泷到乐昌。回首楚天云漠漠，喜看越岭树苍苍。也知儿女勤相望，况有旅情不遄飏。侵晓解维乘舶趠，顺风去处是吾乡。
乐昌阻雨刘亲家韵
作者：黄公辅
朝代：明

轻舟何事阁江头，云暗孤城雨未收。夜半溪流声转剧，不堪迢递旅怀幽。雨馀春色烂山城，来去扁舟逐岸行。比屋篱门三五舍，野花照水乱云横。维舟屡日阻狂澜，残色凄凄带雨酸。客梦不成嫌夜永，晨来无语对江干。一剑离家事远征，长途何处不关情。况逢逆旅春将半，烟雨溟蒙碧草生。
乐昌阻雨刘亲家韵·其一
作者：黄公辅
朝代：明

轻舟何事阁江头，云暗孤城雨未收。夜半溪流声转剧，不堪迢递旅怀幽。
乐昌阻雨刘亲家韵·其三
作者：黄公辅
朝代：明

维舟屡日阻狂澜，残色凄凄带雨酸。客梦不成嫌夜永，晨来无语对江干。
乐昌阻雨刘亲家韵·其二
作者：黄公辅
朝代：明

雨馀春色烂山城，来去扁舟逐岸行。比屋篱门三五舍，野花照水乱云横。
乐昌阻雨刘亲家韵·其四
作者：黄公辅
朝代：明

一剑离家事远征，长途何处不关情。况逢逆旅春将半，烟雨溟蒙碧草生。
乘风夜至芜湖
作者：黄公辅
朝代：明

风和涛浪静，舟子坐船头。月色帆边挂，江声枕底流。晴霞光艳艳，晚桨荡悠悠。岸泊芜城外，鸣金报客舟。
乙亥初度前二日笃望侄余内侄衙轩小酌
作者：黄公辅
朝代：明

昼永榴花艳正匀，天涯那问矢弧辰。退衙谢客无公事，倚槛看书有斫轮。鸡肋不堪磨岁月，樗材何以答君亲。同来小阮殷勤甚，西爽轩前酌几巡。
乙亥午日衙内与四兄小酌
作者：黄公辅
朝代：明

薰风晴日逗窗绡，鸲鹆新声何处娇。蒲酒漫同兄弟酌，荔枝犹隔粤山遥。天涯宦迹如萍聚，游子乡心似柳飘。昼永阴浓清院宇，欲歌兰浴未成骚。
乙酉元日前韵
作者：黄公辅
朝代：明

曙色苍茫感岁赊，关情此日颂椒花。凤书乍展初颁朔，蹊草惊看自发芽。增级旧臣歌帝力，重逢乙酉度春华。东阶拜祝披文雀，袖拂和风野老家。
九如图寿邓抱真七十一
作者：黄公辅
朝代：明

梅花放雪正初妍，紫气光浮十月天。有叟欣寻双树侣，为君载诵九如篇。冈陵日月谈何易，松柏阜川夙有缘。更把南山比象麓，悠悠杖履弄云烟。
九日
作者：黄公辅
朝代：明

细雨霏霏入暮斜，楚天秋色淡蒹葭。塞鸿远度三三节，篱菊初开九九花。勿问轻风欺短发，且将樽酒酌闲衙。去年树下登高处，湖水烟波几渡赊。
九日仝余馆师儿叔侄登高用杜牧之韵
作者：黄公辅
朝代：明

引望前山眼界飞，风翻碧草浪波微。好凭篱菊撑持力，为殿秋光勿放归。老幼随踪淩紫草，岩林筛影坐晴晖。携来浊酒聊堪酌，不用花开候白衣。
九日有怀两孙
作者：黄公辅
朝代：明

霜白云晴秋满篱，他乡九日一期颐。白头红叶堪撩客，圃里黄花冷对谁。纵欲登高惭破帽，如何翻帙遣衰迟。疏砧几处斜阳外，风带馀音故故吹。雁影横斜海天宽，感时何处可相欢。几年懒著登高屐，搔首更谁问正冠。石壁谷深烟雾紫，芙蓉秋老露华寒。山川不与秋容改，日射苍崖拄杖看。
九日有怀两孙·其一
作者：黄公辅
朝代：明

霜白云晴秋满篱，他乡九日一期颐。白头红叶堪撩客，圃里黄花冷对谁。纵欲登高惭破帽，如何翻帙遣衰迟。疏砧几处斜阳外，风带馀音故故吹。
九日有怀两孙·其二
作者：黄公辅
朝代：明

雁影横斜海天宽，感时何处可相欢。几年懒著登高屐，搔首更谁问正冠。石壁谷深烟雾紫，芙蓉秋老露华寒。山川不与秋容改，日射苍崖拄杖看。
九日梅花
作者：黄公辅
朝代：明

江上芙蓉尚蓐收，寒光雨后带云流。忽惊数点横窗白，乍觉暗香拂槛浮。玉蕊未经深雪老，冰姿疑是向人羞。为谁急报春消息，恼乱黄花一段秋。
九月步吴道师壁间韵
作者：黄公辅
朝代：明

登高久撇故山欢，客里茱萸谁与看。霞影远浮烟屿碧，蛩鸣空入杵砧寒。三秋晚节怜黄菊，一盏清芬泛紫兰。短发寄情何处是，园林池畔旧渔竿。欲还吹帽笑慵疏，衙舍繇来非爱庐。沤渚澄清秋色老，寒风淅沥树声初。湖湘几度飞鸿迹，旅邸频惊阵雁书。紫蟹应知霜后熟，持螯斗酒遍乡闾。
九月步吴道师壁间韵·其一
作者：黄公辅
朝代：明

登高久撇故山欢，客里茱萸谁与看。霞影远浮烟屿碧，蛩鸣空入杵砧寒。三秋晚节怜黄菊，一盏清芬泛紫兰。短发寄情何处是，园林池畔旧渔竿。
九月步吴道师壁间韵·其二
作者：黄公辅
朝代：明

欲还吹帽笑慵疏，衙舍繇来非爱庐。沤渚澄清秋色老，寒风淅沥树声初。湖湘几度飞鸿迹，旅邸频惊阵雁书。紫蟹应知霜后熟，持螯斗酒遍乡闾。
九月过绿乡亭见黄菊盛开有感
作者：黄公辅
朝代：明

去岁江门此日舟，片帆高挂恨悠悠。关山迢递三千里，节序推移又一周。白发欺人空自老，黄花满地为谁秋。徘徊石径西风晚，寒月砧声散楚洲。
九月遇雨前韵
作者：黄公辅
朝代：明

萧萧秋意柳梅疏，零雨无端洒比庐。岂欲东篱留晚节，故将甘澍润花初。风前漫把茱萸酌，醉后还看楚国书。客舍虽凭开寂寞，平时游侣在何闾。
九江道上
作者：黄公辅
朝代：明

淩虚高塔拥旌幢，水色连天日九江。翠点青山云袅袅，波摇野艇棹双双。每思故国怜春树，却望并州是楚邦。试听枝头黄鸟语，声声似弄送春腔。
二十七日宿护城驲饮主家吴名扬
作者：黄公辅
朝代：明

旅邸相逢伯玉高，雅谈清夜醉醇醪。题门自是无凡鸟，池上快觇起凤毛。
二十九日途中偶成
作者：黄公辅
朝代：明

满望烟霞望欲迷，横天寒色正凄凄。家家爆竹送残腊，处处村人归旧蹊。独有英雄催上道，偏随新柳历前堤。平夷不叱王尊驭，四面春风衬马蹄。
二十二日寓南雄萧子华持扇索诗其母贞节堂上有芝兰词陈省堂所作灯下立书之
作者：黄公辅
朝代：明

梗迹憩行晚，相逢节义家。庭前戏彩袖，阶畔长兰芽。青壁重湖海，醇醪醉脸霞。那堪南浦去，月色照梅花。
二十四日南雄早行
作者：黄公辅
朝代：明

披衣向晓行，鞭急马蹄轻。击毂长亭去，照鞍旭日升。遍皆霜草色，独有岸松青。蹑迹英雄队，快瞻主圣明。
云在楼为浙江陈年文
作者：黄公辅
朝代：明

云去云来未有踪，何云云在此楼中。主人抗志闲云侣，呼伴邀云结社同。得趣解衣云里坐，裁云拈韵景俱空。何能我亦如云也，飞向楼前话冲融。
五羊舟行
作者：黄公辅
朝代：明

帆挂通津桥，乘流趁暮潮。江云迎棹迥，岸草逐船摇。回首家山隔，关心客路迢。天涯双浪迹，何日是逍遥。
京师别李伯襄何卜熙
作者：黄公辅
朝代：明

春风花发满长安，得意何人跃马看。延水双龙腾紫气，汉廷三策并琅玕。踟蹰解袂绨袍重，慷慨担囊敝貉寒。赖有金兰意气在，相期宁肯负弹冠。
京邸立春
作者：黄公辅
朝代：明

东皇乍渡玉河涯，河冻渐开是处皆。官道柳条初著眼，客途春色入谁怀。笑看短铗尘盈匣，浪逐长安雪满街。大抵浮踪非我主，因时不必用安排。
京邸除夕
作者：黄公辅
朝代：明

别却都城十六载，到来正值岁逢除。不闻爆竹催残腊，只有青灯对索居。四载天涯怜节序，孤窗此夕更踌躇。起看斗柄移何处，楚粤云天总搅予。
代寿岳丈
作者：黄公辅
朝代：明

勿谓偷桃让朔先，文人七十引长年。蹁跹玄鹤乘云至，呼吸阆风到牖前。膝下有人堪莞尔，老怀何事不翛然。庭阶我亦随班舞，疑是桃花洞里天。
代寿梁直生八十一
作者：黄公辅
朝代：明

爱庐神自王，八十倍恬愉。莫逆惟书卷，绝交是利途。斫轮知养术，行素得真吾。化雨涵春者，阶前佐舞襦。
仲春偶过绿香亭见墙畔野菜肥嫩摘烹以供晚食口占
作者：黄公辅
朝代：明

暂时抛吏事，散步趁花移。野菜和烟摘，呼童敲火炊。澹中聊自足，分外更何资。即此悠然趣，只随花鸟知。
仲春怀华阳王函三国附寄
作者：黄公辅
朝代：明

黄鹂二月转疏帘，桐华辉辉映石楠。邺架芸翻车满五，梁园春暖径函三。和风皎月人相似，鲍逸庾新韵孰参。赖有江河王百谷，蛩鸣也得佐玄谈。国栋如公也杞楠，十年谢屐古冈南。如何推毂蒲轮日，遂策乘云驾鹤骖。贯索星悬谁可及，空怜舂杵讵能堪。天涯絮酒和涕洒，衡岳风凄望蔚蓝。
仲春怀华阳王函三国附寄·其一
作者：黄公辅
朝代：明

黄鹂二月转疏帘，桐华辉辉映石楠。邺架芸翻车满五，梁园春暖径函三。和风皎月人相似，鲍逸庾新韵孰参。赖有江河王百谷，蛩鸣也得佐玄谈。
仲春怀华阳王函三国附寄·其二
作者：黄公辅
朝代：明

国栋如公也杞楠，十年谢屐古冈南。如何推毂蒲轮日，遂策乘云驾鹤骖。贯索星悬谁可及，空怜舂杵讵能堪。天涯絮酒和涕洒，衡岳风凄望蔚蓝。
似景侄二儿到衙
作者：黄公辅
朝代：明

鹃声四月带馀寒，日日幽怀独倚栏。乍喜足音儿与侄，遂令意绪戚成欢。久知尘鞅为虚幻，惟有吾庐是所安。冉冉八年湖海梦，好将归计问渔竿。
似熊侄衙归
作者：黄公辅
朝代：明

桂花香散翠岚天，不尽离思向浦船。赖得新书充旅橐，何妨旧絮禦寒烟。湖湘皓月孤帆影，朗水凄风万木颠。归到乡园梅正白，好从词社斗芳妍。
似雅侄西庄野酌
作者：黄公辅
朝代：明

巍峨高阁倚山墩，径入藤萝俗不浑。厌逐天涯违白社，欣从家圃对青樽。不妨褦襶恣游眺，况有骚人共谑言。醉后村烟看渐翥，花阴移席坐云痕。竹坞梅庄墩又墩，穿林散步主宾浑。山花献彩当霞锦，荔子浮香佐晚樽。止可閒情收野趣，勿将世事杂清言。盘桓勿觉牛羊下，踏遍苔莓屐有痕。六月凉生何处墩，游踪汗漫野人浑。岩头老树摇阶影，亭畔飞花扑酒樽。惯住山乡宜拙性，每闻樵唱喜忘言。微风向夕翻衣袂，低拂秾阴不滞痕。幽寻何必谢家墩，树色岚光叠叠浑。山鸟不猜忘机老，啼声如劝酌芳樽。欲凭真率消长日，且藉徜徉狎放言。隔断炎尘无溽暑，林端新月挂微痕。
似雅侄西庄野酌·其一
作者：黄公辅
朝代：明

巍峨高阁倚山墩，径入藤萝俗不浑。厌逐天涯违白社，欣从家圃对青樽。不妨褦襶恣游眺，况有骚人共谑言。醉后村烟看渐翥，花阴移席坐云痕。
似雅侄西庄野酌·其三
作者：黄公辅
朝代：明

六月凉生何处墩，游踪汗漫野人浑。岩头老树摇阶影，亭畔飞花扑酒樽。惯住山乡宜拙性，每闻樵唱喜忘言。微风向夕翻衣袂，低拂秾阴不滞痕。
似雅侄西庄野酌·其二
作者：黄公辅
朝代：明

竹坞梅庄墩又墩，穿林散步主宾浑。山花献彩当霞锦，荔子浮香佐晚樽。止可閒情收野趣，勿将世事杂清言。盘桓勿觉牛羊下，踏遍苔莓屐有痕。
似雅侄西庄野酌·其四
作者：黄公辅
朝代：明

幽寻何必谢家墩，树色岚光叠叠浑。山鸟不猜忘机老，啼声如劝酌芳樽。欲凭真率消长日，且藉徜徉狎放言。隔断炎尘无溽暑，林端新月挂微痕。
何琨瑶壶峤长椿图
作者：黄公辅
朝代：明

岂与群芳较陆离，惟从壶峤傲霜姿。森森翠干淩汉老，烨烨苍颜带露披。丹凤栖来皆五色，馨兰荫处几多枝。灵根不受千秋管，好附漆园叟者知。
余之官楚刘亲家并舟北上临别漫成兼怀李玄驭
作者：黄公辅
朝代：明

舟同李郭渡江滨，朝夕依依斗酒亲。每见晴花红拂棹，正当轻浪碧浮春。我行山色瞻黄鹤，君去剑光傍紫宸。兰省故人如有问，好凭寄语梦思频。
余舅六十一
作者：黄公辅
朝代：明

岁籥回庚正值辰，梅开子月点苔茵。三千世界原无著，六十年光又转新。勿问青箱犹负债，且倾白酒适閒身。西龙桥畔一湾水，漾月浮鸥不老春。
侍经筵
作者：黄公辅
朝代：明

趋朝日日聚群英，三老班联集五更。奎壁光飏辉帝座，典坟秘阐焕离明。既资讲席敷文考，定酌端流净甲兵。宴颊酣馀歌起喜，欢腾阊阖醉春莺。
候关
作者：黄公辅
朝代：明

萧萧行李向神州，铁锁横江暂息舟。试问终身襦可弃，乘风击楫过章流。
元宵雨有感
作者：黄公辅
朝代：明

春色春情总不胜，雪深云暗夜寒凝。如何佳节成虚度，赚却游人未可乘。数阵街头挝闷鼓，一枝堂上照愁灯。昔年欢聚枌榆事，欲觅些儿也未能。
元宵雨雪
作者：黄公辅
朝代：明

谩道驰禁乐春城，阴叆经旬未放晴。灯月总归寒悄息，管弦半入雨淋声。满腔春意都无韵，扑几梅花颇有情。官舍萧然围榾柮，平章影物句难成。
元日怀诸父老子弟
作者：黄公辅
朝代：明

青规转燠散条风，暖遍长林万树丛。昔日团炉相谑处，此时欢聚几人同。惊心榆柳思村圃，入手年华羡钓翁。遥祝庭花凝淑气，敷荣向日各争雄。
元旦拜圣节回
作者：黄公辅
朝代：明

画角传宣夜色纤，对扬清肃凛威严。归来星斗犹横汉，坐对香烟独捲帘。淑气晴光随处好，旅情乡念个中兼。故园倍占春光早，料是兰芽渐发尖。
元旦朝贺
作者：黄公辅
朝代：明
体裁：七言律诗

乘权青帝自东升，国祚也随岁月增。十二编年逢己卯，三千奏牍颂冈陵。垂裳高拱晴光霭，舞袖低翻淑气凝。独念郊原戎马亟，欲舒宵旰愧无能。
元旦朝贺
作者：黄公辅
朝代：明

乘权青帝自东升，国祚也随岁月增。十二编年逢已卯，三千奏牍颂冈陵。垂裳高拱晴光霭，舞袖低翻淑气凝。独念郊原戎马亟，欲舒宵旰愧无能。
元旦荣府朝贺
作者：黄公辅
朝代：明

五运初开丙子春，春风送暖正宜人。星环北极正依日，气入东皇瑞拥晨。剑佩辉扬争奔奏，衣冠拜祝效惟寅。数年四海浑多事，帝治从今运转新。
元旦赴朝先雨后晴
作者：黄公辅
朝代：明

北窗未得傲羲皇，漫向枝栖皇里傍。紫陌迎暄归柳色，青规送暖入班行。云间快睹金轮展，风静欣闻柏颂长。到手年华忘老丑，白头逐队戴恩光。
入桃源
作者：黄公辅
朝代：明

浪说避秦自昔年，秦人踪迹却茫然。欲寻洞口栽花处，那得渔郎鼓棹前。即看桑麻连野外，居然鸡犬傍云边。山情水味间方得，何事劳劳未息肩。
全州舟行
作者：黄公辅
朝代：明

倦羽思林愿不违，秋容已觉紫烟飞。几湾流水浮舟稳，一片轻帆挂月辉。山圃应知薯芋熟，江门料得蟹鲈肥。庭前三五儿童望，客子计程且晚归。
八十一自述
作者：黄公辅
朝代：明

九阅丙年赘世翁，如何震雨复淩风。路非山水真难测，思断见闻了不穷。未得瓜浮消溽暑，漫将蔬酌当莲筒。迩来差会深栖意，试向冥冥看翥鸿。
内子六十一
作者：黄公辅
朝代：明

怜尔频年苦病攒，于今花甲转支干。只凭点点婆心在，留得双双鹤发看。礼佛焚香无外事，含饴啖素有馀欢。丹书况屡旌贤淑，高枕蒲团梦也安。
册封荣藩世子暨长宁王承荣殿下赐宴于青阳阁
作者：黄公辅
朝代：明

四牡骖驔丽锦鞯，山河千载帝恩鲜。辉煌玉节来宫阙，焜耀泥书艳楚天。华萼楼前瞻气紫，青阳阁上傍云连。宠筵醉后歌麟趾，满袖沾濡湛露旋。
再过桃源
作者：黄公辅
朝代：明

已近桃源岸，晚来暑渐降。乘流催鼓枻，入夜尚浮江。习习风侵几，辉辉月瞰窗。时艰频击楫，毋负碧油幢。
冒嵩少公祖见惠佳刻诗扇答谢
作者：黄公辅
朝代：明

光谢星岩剑气横，端溪涛静走鲵鲸。旌旗又动伊山色，刁斗更閒夜月声。忽向高楼闻赵倚，遂令危坐耸陈惊。若非缘假并州旧，那得披云睹太清。
出京
作者：黄公辅
朝代：明

萧萧行李出燕畿，满目风尘拂柳枝。季子舌存何足问，梦魂飞越阮山湄。
刘亲家初度素酌
作者：黄公辅
朝代：明

悬弧嘉节喜相亲，扫榻焚香素品陈。袖拂红霞翻舞彩，杯浮紫气酌清晨。试从梅萼探消息，先占人间不老春。勿讶园蔬非石髓，啖蔬差可适天真。
刘亲家隔宿东岳寺
作者：黄公辅
朝代：明

晚来借宿古丛林，绕树穿云丈室阴。纸帐蒲团分梵席，疏钟鸟语逗禅音。
刘浣玉
作者：黄公辅
朝代：明

忽指别期秋又秋，秋声乍觉念悠悠。一缄消息澄江渺，三楚云霞碧汉脩。圃里荔阴群鸟语，亭前风袅几人游。我心久欲充园长，三尺葵蓑不外求。
初一日同高戴韦龙乘六二同年并江西张墨卿桥梓饮于东家
作者：黄公辅
朝代：明

旋途风雪不胜寒，赖有屠苏对夕欢。纵饮不辞卢采剧，高歌那觉漏更阑。萍踪会拟五星聚，剑气光腾万里看。上苑风光春色好，看花共约向长安。
初寒拜先考墓适君常侄携茶榼至口占
作者：黄公辅
朝代：明

乘寒一拜小梅陇，陟巘穿林两袖轻。有客携茶并小榼，向余说偈及无生。才看塔影连山色，又听松涛和鸟声。无限子情何处看，长江荡漾晚霞明。
初度依旧韵
作者：黄公辅
朝代：明

日度榴花影若铺，闭门谢客禁传呼。矢弧无限关心处，岁月况多触景殊。四次乞身天听远，六时归梦客途孤。独凭濂沼风流在，意思一般漫自娱。
初度写怀
作者：黄公辅
朝代：明

悠悠何物束筋骸，多少非心搅旅怀。读罢蓼莪篇欲废，啼残鸾鸟韵谁喈。孤悬弧矢成虚度，得趣园林尚未谐。傍坞榴花应共笑，乡关回首几重崖。
初度尔攀孙寄寿依韵答之
作者：黄公辅
朝代：明

客途那问矢弧悬，信到正逢雁翥天。故里久违三径侣，前脩惟羡二疏贤。樗枝谩道淩霜老，兰叶还看浥露鲜。鹏翮年来知愈健，乘风拟向彩云边。
初度自嘲
作者：黄公辅
朝代：明

一笑韶光孰系诸，剪残鹤发短还疏。不因宿业缘难断，那得痴狂老有馀。摇落风花谁管领，犹存荔圃好耕锄。矶头凫鸟多情绪，不伴车尘伴钓渔。
初度自述
作者：黄公辅
朝代：明

火欲西流暑尚炎，晨来白发上梳尖。每逢生日蔬为食，回念劬劳骨若砭。虽有锦屏赓乐只，何如儿女祝安恬。家乡迢递音书渺，几度孤吟自拂髯。
初至常德
作者：黄公辅
朝代：明

撇下带围已十春，腰间赢得任舒申。无端又逐三湘路，兼却疏违八口亲。挝鼓放衙无逸趣，批签披牍祇劳人。移文荔圃园丁子，好护花枝与沼鳞。
别余舅
作者：黄公辅
朝代：明

尘迹依依老弟兄，那堪杯酒话离情。相看冉冉双蓬鬓，共道悠悠一局枰。风动芙蓉秋色霁，霞明江渚晚帆轻。他宵长笛遥相忆，早向三湘返楚程。
别四兄归粤
作者：黄公辅
朝代：明

是处垂杨五月江，霏霏微雨洒归艭。府河怅望飞帆渺，衙树惊看宿鸟双。笑我一官羁北楚，输兄三径傲南窗。何时共结烟霞侣，荔圃津头学老庞。才喜衙斋共晓昏，骊歌忽又重销魂。不将乡事临歧说，恐动离肠逐浪鶱。祝尔和风过远浦，凭谁明月坐西轩。三湘难隔离乡梦，丹荔于今熟满园。
别四兄归粤·其一
作者：黄公辅
朝代：明

是处垂杨五月江，霏霏微雨洒归艭。府河怅望飞帆渺，衙树惊看宿鸟双。笑我一官羁北楚，输兄三径傲南窗。何时共结烟霞侣，荔圃津头学老庞。
别四兄归粤·其二
作者：黄公辅
朝代：明

才喜衙斋共晓昏，骊歌忽又重销魂。不将乡事临歧说，恐动离肠逐浪鶱。祝尔和风过远浦，凭谁明月坐西轩。三湘难隔离乡梦，丹荔于今熟满园。
别徐蘧如郡守
作者：黄公辅
朝代：明

交游宁事索形骸，此日那堪怅别怀。舟载民情波浩浩，鸟传骊语韵喈喈。邵江甘树长留润，铜岭閒云得偶谐。解组由来千古重，羡君我欲觅凡崖。
别扶东侄归粤
作者：黄公辅
朝代：明

澬水龙山岁月赊，三看梅萼绽寒衙。离情忽逐飞鸿翥，望眼其如岭树遮。归去竹林穿霭暖，閒来苔径踏云斜。涧边鸥鸟应怀我，何日寻盟作主家。
别陆周明四奇
作者：黄公辅
朝代：明

数千里道喜相寻，邵水何如气谊深。赤汗名驹怜骏足，灵心抽茧重鸡林。离怀忽尔惊梧叶，行色那堪望远岑。别后能无忘雁序，明年秋好寄芳音。
别陈轶今兄归粤
作者：黄公辅
朝代：明

交游馨味芝兰霭，鼎水光依紫电横。旅况凭开双眼豁，秋风又挂一帆轻。翠浮楚岸蒹葭远，凉入蝉音枕簟清。此日骊歌飞白露，来秋引望翥云程。
别顾常德之官桂林道
作者：黄公辅
朝代：明

交游意气可谁如，两载绸缪每起予。襦裤久腾编户口，旬宣新奉綍纶书。鼎江帆漾离心向，桂岭云开众望舒。到处光临星是福，氤氲清意蔼穷庐。
到宜章
作者：黄公辅
朝代：明

天涯浪迹未能闲，每陟崔嵬山又山。日月消磨双马足，鬓须玩弄一皤颜。朝朝暮暮催行急，雨雨风风苦路难。才到宜城家渐近，梦魂先已度乡关。
加衔湖北
作者：黄公辅
朝代：明

轻帆拟向豫章西，忽入新纶下碧溪。岂是桃芳仙可问，只因地僻拙堪栖。马蹄还认归时路，鸿爪犹存旧日泥。其奈日惭鼯枝短，救时何以慰苍黎。
北路值春怀诸兄并朱志晓容同年
作者：黄公辅
朝代：明

车马纷纷紫陌尘，无情草木自知春。枝头啼鸟如迎客，路上行人恨别群。莱峒草堂荆树茂，宜民桥馆绨袍氲。况逢岁晚思更切，信是名缰逐此身。
区敬庭舅荔圃话旧
作者：黄公辅
朝代：明

足音久不闻，乍得慰离群。潇散阮孚屐，踏开杜岭云。亭前清籁静，花底话言芬。三十馀年事，悠言对夕曛。山中何所闻，喜逐鹿麋群。缓步烟萝径，共看薜荔云。鱼翻芳沼浪，风动老荷芬。又觉樵歌沸，留连酌暮曛。
区敬庭舅荔圃话旧·其一
作者：黄公辅
朝代：明

足音久不闻，乍得慰离群。潇散阮孚屐，踏开杜岭云。亭前清籁静，花底话言芬。三十馀年事，悠言对夕曛。
区敬庭舅荔圃话旧·其二
作者：黄公辅
朝代：明

山中何所闻，喜逐鹿麋群。缓步烟萝径，共看薜荔云。鱼翻芳沼浪，风动老荷芬。又觉樵歌沸，留连酌暮曛。
区敬庭舅诗扇寄寿依韵答之
作者：黄公辅
朝代：明

家山缥缈隔崔嵬，玄鹤呼朋客未归。两度冈城留拂袖，几回楚国月翻衣。凭将赤鲤来青玉，乍觉风光到紫薇。何物磨人羞览镜，不禁清梦逐霞飞。
十五夜麓庵赏月步韵
作者：黄公辅
朝代：明

看月正当月色移，月华人影共参差。也无底事牵尘虑，惟有清言泛酒卮。乍觉侵衣风淡荡，却疑绕树鹊相窥。醉馀散步花阴下，兔魄歌声处处随。
十五日过观音岩
作者：黄公辅
朝代：明

崒嵂倚天开，空中结妙台。慈航留旧迹，石室迥尘埃。碧草凝寒露，玄芝厌绿苔。引眸朝气爽，应拟小蓬莱。
十八日过牛头石
作者：黄公辅
朝代：明

巍峨石壁障中流，深结亭楼小洞幽。屋傍千峰淩日月，门环一水亘春秋。种松渐老龙鳞色，解绶时从栗里游。一榻高悬谁可下，曲江庙界箸前筹。
十六夜赏月
作者：黄公辅
朝代：明

昨宵云暗此宵明，坐倚晴光漏已更。桂影婆娑香拂几，金波潋滟皎浮觥。阮同南北他乡话，露滴蕉梧异客情。赖有婵娟犹未减，衙斋散步晚风清。
华阳王园梅双异
作者：黄公辅
朝代：明

名园别是洞中天，中有梅花异样妍。六瓣香淩蓬岛月，重台彩映玉田烟。若然何逊来花下，宁啻扬州在眼前。不尽春光谁管领，主人结社握词权。
卖花音
作者：黄公辅
朝代：明

谁挑春色出园林，泄漏花情婀娜音。吻带馀香闻柳巷，声翻浓艳动芳心。趁花恋蝶游魂倦，啼树惊莺怯语沈。欲买何人凭议价，妆台忙堕黛鬟簪。
南台旧门役送过江
作者：黄公辅
朝代：明

昔日勤奔趋，重逢亦复然。相看吾鬓上，已是雪花巅。试问今时事，何如十载前。盘旋又别去，搔首夕阳边。
南雄沙水村别四兄诸侄
作者：黄公辅
朝代：明

分手踌躇沙水边，春风拂袖倍凄然。长安去路云风迥，阮曲归途节序迁。补衮惭予非美锦，飞黄期尔著先鞭。驱驰皇路男儿事，无那离情各恨天。
去金陵十四载矣斋捧偶过昔日铜台旧交无一在者感赋
作者：黄公辅
朝代：明

江山重睹昔时游，十四年来一幻沤。御赐廊前成往境，上新河上暂维舟。偶来光景犹疑梦，却讶尘踪总是浮。牛首栖霞云漠漠，低徊怅望忆同俦。
又与谢文学为珍侄适初君常端伟僧念今湛波西庵同集分得莲字
作者：黄公辅
朝代：明

懒拙偏于物外便，况逢盛侣大云巅。山山山色光浮钵，树树树声韵带禅。此会谁云非白社，前身遮莫是青莲。烹茶啖素诸僧共，无事神仙然未然。
又代永觉作
作者：黄公辅
朝代：明

千寻玉树旧元和，七子于今载咏歌。高翥曾图溟海翮，閒居甘老碧山阿。弧南辉映金茎润，婺宿光浮菊水波。小阮漫随襕袖队，参差阶畔共婆娑。
又依韵
作者：黄公辅
朝代：明

六月园林景物奢，草间萤老暑侵衙。投闲方是调生诀，习静何须掷米沙。新月初看浮晚霁，他乡谁共酌流霞。庭前值菊随时长，三径撩人天一涯。
又前韵
作者：黄公辅
朝代：明

三月葵芳沼水湾，幽人得趣几曾悭。云开日丽花添丽，风静花闲主亦闲。剩有丹心堪结子，可无白酒一怡颜。从来春色难关住，任出墙头薜荔间。
又前韵忆家
作者：黄公辅
朝代：明

昔年守岁乐何涯，此夕如何坐寂斋。榾柮敌寒增客感，韶华向晚重离怀。一行历日诚难挽，两地忧思孰可排。樵鼓又催嵩祝去，强将心事附诙谐。
又寻朱考亭张南轩二先生讲堂拜其遗趾
作者：黄公辅
朝代：明

洞辟苍崖俗累稀，流风犹在讲堂非。四箴有石看来旧，万赖无声听欲微。寒色浅深知节序，野花开落是真机。偶来揽胜因怀古，山鸟自啼还自飞。
又步先辈霍先生韵
作者：黄公辅
朝代：明

不定浮踪几浪游，云山随处望中收。远舒眉黛烟岚抹，近泻松涛紫翠流。万景总然非实著，一心聊以比虚舟。长途无计销炎酷，惟有林泉下亦秋。
又步岷王韵
作者：黄公辅
朝代：明

碧落无烟霁色开，高斋正好共衔杯。乍看玉彩天边碾，渐到梧桐树上来。飞影连秋闻雁过，啼声带月觉乌猜。欲将一种天涯意，谱出幽怀未忍裁。
又步擢清孙韵为家人上寿也
作者：黄公辅
朝代：明

舒眺登楼倚紫薇，家人樽酒对芳辉。谈深香扑花粘斝，坐久光浮月上衣。四面画图青嶂拱，数声谯鼓白云飞。梦回阮水潆洄处，丹荔清甜紫蟹肥。
又步韵自述
作者：黄公辅
朝代：明

碧天云敛月华铺，蝼蝈遍从静里呼。狂态惭随苍鬓改，痴心亦与少年殊。正逢紫蟹初肥候，谁遣鸥凫伴侣孤。为问当年陶栗里，人生何处不欢虞。惊心景物任时铺，无限襟怀何处呼。泛泛浮生空潦倒，悠悠往事几差殊。清斋寂历蝉声细，高柳轻盈月色孤。最是关情池上石，坐看鱼鸟少猜虞。喜看閒云卷复铺，懒闻颖卒拥前呼。三湘烟水原无异，六载心情却自殊。衙舍漫联花木友，山城差免鹤琴孤。一官那得閒抛掷，混迹樵渔不我虞。
又步韵自述·其一
作者：黄公辅
朝代：明

碧天云敛月华铺，蝼蝈遍从静里呼。狂态惭随苍鬓改，痴心亦与少年殊。正逢紫蟹初肥候，谁遣鸥凫伴侣孤。为问当年陶栗里，人生何处不欢虞。
又步韵自述·其三
作者：黄公辅
朝代：明

喜看閒云卷复铺，懒闻颖卒拥前呼。三湘烟水原无异，六载心情却自殊。衙舍漫联花木友，山城差免鹤琴孤。一官那得閒抛掷，混迹樵渔不我虞。
又步韵自述·其二
作者：黄公辅
朝代：明

惊心景物任时铺，无限襟怀何处呼。泛泛浮生空潦倒，悠悠往事几差殊。清斋寂历蝉声细，高柳轻盈月色孤。最是关情池上石，坐看鱼鸟少猜虞。
又莫启瑶在坐因有感于乃侄承昊被虏未归
作者：黄公辅
朝代：明

凄凄旅馆雨还风，潦倒一杯叹转蓬。玉宇云浮深浅处，鹊桥夜度有无中。望来暝色兼秋色，看破囊空亦累空。其奈相逢戎马日，他乡泽畔有哀鸿。
变产
作者：黄公辅
朝代：明

书契复书契，临书却惘然。非关居室拙，只为遭时偏。身外倘来物，胸中随处天。烟云堪结伴，荷锸过前村。
叱石八景 其一 天然石室
作者：黄公辅
朝代：明

曾闻魏野东郊居，凿土何如石洞虚。户牖不从斤斧设，檐阶出自混元初。室前流叇阴为槛，墙畔垂萝绿映闾。阒寂清幽无锁钥，高人于此觅真如。
叱石八景 其七 花径游丝
作者：黄公辅
朝代：明

迂回溪径入岩丫，烂漫山花映彩霞。晴罩蛛丝风袅乱，细牵香蕊树萦斜。多情缱绻如相恋，轻态微茫属望遐。蝶欲寻芳难驻足，挂红翻紫骇归鸦。
叱石八景 其三 峭壁淩汉
作者：黄公辅
朝代：明

巍峨化石势亭亭，不费天工遣巨灵。卓立恍疑参洞府，标空直欲碍云屏。纹粘烟蕊朝霞紫，班缀苔痕夕霭青。谁陟高巅搔首问，惊人诗句答真冥。
叱石八景 其二 谷里泉琴
作者：黄公辅
朝代：明

嵌岩空谷度云寒，玉轸琴床何处安。别有丝桐非指上，悠然戛拊在流湍。湘灵隐隐如闻鼓，绿绮泠泠不用弹。日暮风飘声更娜，知音得趣任盘桓。
叱石八景 其五 松冈月露
作者：黄公辅
朝代：明

峻岭长松傲雪青，高悬夜月照林坰。清含沆瀣珠光缀，润滴莓苔鹤梦醒。不问金茎擎掌冷，但看玉液点芳馨。悟来籁静声沈后，太宇澄空意自冥。
叱石八景 其八 岚巘樵歌
作者：黄公辅
朝代：明

横抹烟岚影缓移，山南山北与樵宜。呼群扳磴欢情惬，戴笠穿林野兴怡。歌和禽啼随意晚，响承风递出岩迟。悠悠馀韵归途近，世事纷纷那管知。
叱石八景 其六 清涧浮翠
作者：黄公辅
朝代：明

林霏烟幄展山腰，中有涓涓碧涧缭。色映空濛云下宿，气蒸坱北翠横漂。回风似带寒光入，反照能将暮景描。有客留连缨可濯，归林飞鸟共相招。
叱石八景 其四 岩际平台
作者：黄公辅
朝代：明

平铺底石奠于盘，承露栖云若个宽。共道羊肠行处险，那知鹿迹坐来安。棋枰可布仙人局，歌吹应同李白欢。欲为俗缘求解脱，好从台上共团栾。
叱石八景·天然石室
作者：黄公辅
朝代：明

曾闻魏野东郊居，凿土何如石洞虚。户牖不从斤斧设，檐阶出自混元初。室前流叇阴为槛，墙畔垂萝绿映闾。阒寂清幽无锁钥，高人于此觅真如。嵌岩空谷度云寒，玉轸琴床何处安。别有丝桐非指上，悠然戛拊在流湍。湘灵隐隐如闻鼓，绿绮泠泠不用弹。日暮风飘声更娜，知音得趣任盘桓。巍峨化石势亭亭，不费天工遣巨灵。卓立恍疑参洞府，标空直欲碍云屏。纹粘烟蕊朝霞紫，班缀苔痕夕霭青。谁陟高巅搔首问，惊人诗句答真冥。平铺底石奠于盘，承露栖云若个宽。共道羊肠行处险，那知鹿迹坐来安。棋枰可布仙人局，歌吹应同李白欢。欲为俗缘求解脱，好从台上共团栾。峻岭长松傲雪青，高悬夜月照林坰。清含沆瀣珠光缀，润滴莓苔鹤梦醒。不问金茎擎掌冷，但看玉液点芳馨。悟来籁静声沈后，太宇澄空意自冥。林霏烟幄展山腰，中有涓涓碧涧缭。色映空濛云下宿，气蒸坱北翠横漂。回风似带寒光入，反照能将暮景描。有客留连缨可濯，归林飞鸟共相招。迂回溪径入岩丫，烂漫山花映彩霞。晴罩蛛丝风袅乱，细牵香蕊树萦斜。多情缱绻如相恋，轻态微茫属望遐。蝶欲寻芳难驻足，挂红翻紫骇归鸦。横抹烟岚影缓移，山南山北与樵宜。呼群扳磴欢情惬，戴笠穿林野兴怡。歌和禽啼随意晚，响承风递出岩迟。悠悠馀韵归途近，世事纷纷那管知。
同刘亲家何凝生江门发舟步韵
作者：黄公辅
朝代：明

十载家园逸，世途复苦人。鸥群才别主，草色似迎宾。清夜联轻舫，和风拂角巾。莱山回首处，渐觉隔飞尘。
同刘亲家何凝生诸子登飞来绝顶
作者：黄公辅
朝代：明

霁日晴云挂暮篷，飞来高插隐琳宫。谁将物外烟霞趣，点缀天然造化工。仿见彩虹淩碧汉，随闻清籁起芳丛。重游此日欣携侣，豁尽烦襟胜概雄。才到飞来兴便腾，二禺峻立若为朋。灵泉滴沥鸣清涧，古刹参差隐翠藤。何必更寻飞殿迹，相将且踏野云层。词人几度留题去，水色山光也倍增。
同刘亲家何凝生诸子登飞来绝顶·其一
作者：黄公辅
朝代：明

霁日晴云挂暮篷，飞来高插隐琳宫。谁将物外烟霞趣，点缀天然造化工。仿见彩虹淩碧汉，随闻清籁起芳丛。重游此日欣携侣，豁尽烦襟胜概雄。
同刘亲家何凝生诸子登飞来绝顶·其二
作者：黄公辅
朝代：明

才到飞来兴便腾，二禺峻立若为朋。灵泉滴沥鸣清涧，古刹参差隐翠藤。何必更寻飞殿迹，相将且踏野云层。词人几度留题去，水色山光也倍增。
同陆周明四兄游双清亭承惠诗扇依韵答之
作者：黄公辅
朝代：明

背郭依山寺，登临兴正浓。晴秋云雾卷，扫榻弟兄逢。岚色侵寒袖，江声带暮钟。舒怀非在酒，情剧喜相从。他乡逢九九，步屧碧云头。指点风烟上，依稀梵韵浮。望回闉阁晚，岸老芙蓉秋。鸟度双江返，应知笑倦游。
同陆周明四兄游双清亭承惠诗扇依韵答之·其一
作者：黄公辅
朝代：明

背郭依山寺，登临兴正浓。晴秋云雾卷，扫榻弟兄逢。岚色侵寒袖，江声带暮钟。舒怀非在酒，情剧喜相从。
同陆周明四兄游双清亭承惠诗扇依韵答之·其二
作者：黄公辅
朝代：明

他乡逢九九，步屧碧云头。指点风烟上，依稀梵韵浮。望回闉阁晚，岸老芙蓉秋。鸟度双江返，应知笑倦游。
同陈轶今暨儿侄辈游七星岩因雨先还
作者：黄公辅
朝代：明

绝顶攀跻昔也曾，新开宝刹卧闲僧。路迷峭壁乘风陟，宫隐琪林挟霭登。七曜光浮清沼影，千峦飞动白云层。无端暮雨催归急，欲尽探奇却未能。
同黄饷科小酌水陆洲寺
作者：黄公辅
朝代：明

名胜不辞胜具稀，水分山色逗禅扉。人依叔度波光阔，话入宗乘棒喝微。但悟此中无二法，那从他处觅初机。烟洲月渚空人虑，别却山门事转非。
同黄饷科游岳麓看禹王碑谒孔圣庙
作者：黄公辅
朝代：明

山环径仄碧层层，指点苔踪快一登。犬吠丛林知古刹，云横洞口见幽僧。禹碑勒处岩为石，圣庙光乖月是灯。引望高峰勤仰止，天空霞静赏心腾。丹枫穿日洒阴层，搜壑寻幽处处登。若悟安心原有偈，谁云游客不如僧。湘流岳峙烟岚幕，幡定风清梵贝灯。兴剧不知禽语夕，钟声树杪隔林腾。
同黄饷科游岳麓看禹王碑谒孔圣庙·其一
作者：黄公辅
朝代：明

山环径仄碧层层，指点苔踪快一登。犬吠丛林知古刹，云横洞口见幽僧。禹碑勒处岩为石，圣庙光乖月是灯。引望高峰勤仰止，天空霞静赏心腾。
同黄饷科游岳麓看禹王碑谒孔圣庙·其二
作者：黄公辅
朝代：明

丹枫穿日洒阴层，搜壑寻幽处处登。若悟安心原有偈，谁云游客不如僧。湘流岳峙烟岚幕，幡定风清梵贝灯。兴剧不知禽语夕，钟声树杪隔林腾。
和上人炤乘
作者：黄公辅
朝代：明

渥沭恩光告老臣，归来丛桂一番春。山中好结青莲侣，物外笑闲白发身。云带磬声仍是旧，纱笼墨迹久弥新。可能借我逃禅地，筇随飞锡不嫌频。
和上人祝寿
作者：黄公辅
朝代：明

阮水流涓涓，高僧三笑前。菩提空是色，檐卜静馀妍。不悟心悬镜，那知舌生莲。小年何足问，憩意也中边。
和五羊萧鸾赓老者
作者：黄公辅
朝代：明

星辉南极祥光远，八十优游矍铄翁。珠海轻疑浮舞鹤，蓬莱深处卧湫龙。欣承白雪来情重，伫看庭兰暮景浓。化国风光归老隐，任闲啸傲五羊东。
和何云侣年兄
作者：黄公辅
朝代：明

昔曾逐队上明庭，早赋閒居唤我醒。泗水扬辉呈极宿，阮山分映佩兰英。庚联乙丙生成序，诗并埙篪唱和情。七十馀年过眼是，共看阶树竞华嬴。
和华阳宗室曙谷
作者：黄公辅
朝代：明

吏事何胶扰，天潢邂逅奇。投欢怜脱俗，相见恨无迟。珠吐挥毫处，云生扫素时。河间流韵远，千载惬心期。
和大云上人
作者：黄公辅
朝代：明

乍看飞锡杖，来叩薜萝幽。菊绽香浮钵，风轻秋满楼。山中容我老，尘外几人休。说法兼敲句，相将石点头。
和宗室凤岐扇诗
作者：黄公辅
朝代：明

梅花正绽腊，柳眼又舒年。乍捧阳春调，恰逢雪月天。珠从赤水得，茧自兰庭悬。披拂祛尘虑，氤氲意独颛。
和宗室干锥
作者：黄公辅
朝代：明

谁氏声高武麓前，璇源毓派也多贤。河间自昔流光远，词赋于今大雅传。欲览上林春色好，先看芸局笔花鲜。八纮力辟兔置阔，凤羽期觇彩蔚然。
和宗室送菊
作者：黄公辅
朝代：明

三径频怀陶令花，忽看双品斫芳华。黄英摇拽翻金屑，紫艳娇柔逗彩霞。含露幽香秋不老，淩霜劲节晚堪誇。花神莫道无知己，不是渊明也赏嘉。霜茜疏林有几花，分来双美镇繁华。轻盈逸致宜晴霁，点缀秋容衬碧霞。金气平分清桂冽，岁寒堪并老松誇。问谁好结同心友，除是风尘物外嘉。
和宗室送菊·其一
作者：黄公辅
朝代：明

三径频怀陶令花，忽看双品斫芳华。黄英摇拽翻金屑，紫艳娇柔逗彩霞。含露幽香秋不老，淩霜劲节晚堪誇。花神莫道无知己，不是渊明也赏嘉。
和宗室送菊·其二
作者：黄公辅
朝代：明

霜茜疏林有几花，分来双美镇繁华。轻盈逸致宜晴霁，点缀秋容衬碧霞。金气平分清桂冽，岁寒堪并老松誇。问谁好结同心友，除是风尘物外嘉。
和容亲家借馆
作者：黄公辅
朝代：明

僻园只可避浮华，点缀凭谁景色加。彩笔纵横翻荇藻，俗尘扫净远风沙。鸥闲每盼扬雄室，客至时烹陆羽茶。太乙老人爱俊逸，藜光昨夜到山家。
和岷府长至韵
作者：黄公辅
朝代：明

春意先从邸第传，阳和有脚共欣然。仁风暖散双江水，白雪光浮五色烟。寒鸟迎曦争噪晓，岸容含露欲舒妍。负暄莫献空怀曝，一瓣心香祝大年。
和岷王赐宴
作者：黄公辅
朝代：明

遥望祥光奉命来，庆云璀璨辟天开。绵绵带砺千年巩，烨烨龙章五色裁。川谷流归咸有汇，鹿鸣歌振了无猜。宝坊从此垂光远，日丽风清扫祲埃。
和张泰岩谒伏波将军庙志感之作时在滇招降普寇也
作者：黄公辅
朝代：明

人心原在是非公，归向惟凭德望崇。自昔无端猜薏苡，于今那不羡英雄。泽同武水流何尽，名并庐峰耸太空。俎豆千秋勤庙祀，后人犹得藉遗风。
和扶东侄途次寄回署中
作者：黄公辅
朝代：明

归路飞云渺，六亭谁与寻。峥嵘岁事晚，迢递关津心。雪色寒犹凛，春光霁又临。天涯惊节序，梦入阮山深。
和晚眺
作者：黄公辅
朝代：明

薄暮舒眸迥，荒原野色盈。树连苍海色，云罩碧波平。行客投村憩，农夫辍犊耕。转怜生计拙，呼仆理芜菁。谷口远尘俗，王孙草色萋。何人为贳酒，携侣共听鹂。红日依山近，白云渡涧低。前村轰牧笛，归路树边迷。
和晚眺·其一
作者：黄公辅
朝代：明

薄暮舒眸迥，荒原野色盈。树连苍海色，云罩碧波平。行客投村憩，农夫辍犊耕。转怜生计拙，呼仆理芜菁。
和晚眺·其二
作者：黄公辅
朝代：明

谷口远尘俗，王孙草色萋。何人为贳酒，携侣共听鹂。红日依山近，白云渡涧低。前村轰牧笛，归路树边迷。
和木生添丁韵
作者：黄公辅
朝代：明

草堂冉冉带春星，辉映郁葱绕户庭。曙色当窗流霭碧，兰芽向日拂砌青。娱孙漫效分甘老，贻训应知学易丁。眼下未须闲计较，先人旧有一函经。
和水南方恒侄见寄
作者：黄公辅
朝代：明

几年湖海历岖欹，每忆园林是坦夷。陇上白云寻旧友，岩头绿树结新知。忘机野老时过访，得趣幽怀喜共披。况有骚人南北阮，可无促膝睹芳仪。风化波流孰砥维，一门节孝好支持。满千积功三千界，望百慈亲七十儿。酌得流霞供鹤发，舞回斑袖映庞眉。商山芝草瑶池月，都任庭除共玩嬉。
和水南方恒侄见寄·其一
作者：黄公辅
朝代：明

几年湖海历岖欹，每忆园林是坦夷。陇上白云寻旧友，岩头绿树结新知。忘机野老时过访，得趣幽怀喜共披。况有骚人南北阮，可无促膝睹芳仪。
和水南方恒侄见寄·其二
作者：黄公辅
朝代：明

风化波流孰砥维，一门节孝好支持。满千积功三千界，望百慈亲七十儿。酌得流霞供鹤发，舞回斑袖映庞眉。商山芝草瑶池月，都任庭除共玩嬉。
和荔圃长春
作者：黄公辅
朝代：明

人从圃里觅閒人，我向闲中觅我真。日入虚亭通北牖，树依短壁结西邻。但看树色扶疏影，便议春情点缀匀。不论岁寒还岁暖，一春过了又逢春。
和邓际时韵
作者：黄公辅
朝代：明

曾羡虎邱石点头，今从石室豁双眸。幽庵自是天然具，净土无烦卓锡求。但悟山中惟定静，便知身外总虚浮。听泉闻籁皆生韵，洗尽尘襟只此邱。
和郭伯从何木生添孙韵
作者：黄公辅
朝代：明

渔钓消閒得趣多，敢云挂壁有龙梭。晴春燠煦明幽谷，立竹参差长阮坡。朋好谩夸毛是凤，高歌谁和郭并何。老怀烂醉眠春月，那问璋书讹不讹。
和韵
作者：黄公辅
朝代：明

历落频年叹寄居，故园松菊梦撩予。飞来锦字云边雁，传到阳春雪里书。碧草乍惊辞野谷，寒梅却赖有池蕖。天涯无限登楼意，日倚疏篱望太虚。
咏雪
作者：黄公辅
朝代：明

正是花飞六出时，晚来树树白垂枝。幽芳难辨寒梅色，冷艳惟凝碧玉肌。堪羡剡舟波皎皎，尤欣鹤氅步迟迟。凭谁一曲阳春调，敌却寒威不受欺。乍逢天女散花时，纵有槎枒亦发枝。与月争衡铺野阔，因风翻舞下阶迟。陶家烹去聊生韵，檐雀衔来不疗饥。多少浓华遭阻压，独馀松柏未能欺。
咏雪·其一
作者：黄公辅
朝代：明

正是花飞六出时，晚来树树白垂枝。幽芳难辨寒梅色，冷艳惟凝碧玉肌。堪羡剡舟波皎皎，尤欣鹤氅步迟迟。凭谁一曲阳春调，敌却寒威不受欺。
咏雪·其二
作者：黄公辅
朝代：明

乍逢天女散花时，纵有槎枒亦发枝。与月争衡铺野阔，因风翻舞下阶迟。陶家烹去聊生韵，檐雀衔来不疗饥。多少浓华遭阻压，独馀松柏未能欺。
哭临儿
作者：黄公辅
朝代：明

字到兰江知病端，宽予犹谓渐平安。岂期病里数行语，遂作生平绝笔看。啼笑不闻斑服冷，吾伊空入树声残。夜来多少纷纭梦，恍是趋庭问礼般。半载萧骚事北征，满腔意绪未曾倾。讵知起起逢辰梦，遽断熙熙绕膝情。念尔生来能聚顺，怜予潦倒若愁城。床头数语尤堪忆，那怪前人有丧明。携母间关入楚乡，惊心烽火几傍徨。祇缘定省晨昏急，才得趋承菽水将。两折庭枝四月恶，风凋蜀魄五更狂。情关父子诚难割，况是承祧冢子良。我勤王事祝明君，儿似烽烟念早晨。一种孝思同啮指，几封家信重销魂。影沈华表空中鹤，哭断梁山顶上云。不特白头双抱恨，原鸰更苦怨离群。风会正逢鹗荐期，订予回首是归时。言犹在耳成虚语，事不繇人祇自悲。旧业缥缃无望尔，将来弓冶更依谁。天公倘肯怜清白，绳武相将有两儿。此子分明似克肖，寸心期许壮怀遥。溘然朝露随旸解，酷类空花过眼销。难作东门平等看，谁凭宋玉把魂招。夭桃带雨低垂叶，疑向轩前怨寂寥。嗟尔聪明实胜予，循予家教亦恬如。羞随世俗争纨裤，惟向山斋读父书。无奈孱躯逢二竖，未能卒业励三馀。盖棺了却男儿事，泪洒湘江逐浪徂。不是钟情爱独偏，先人世业一经传。浮名末路惭予老，跨步脩途望尔前。死去难消千古恨，悲来谁为二亲怜。輀车况是湖湘迥，惆怅篷窗望粤天。愉色承欢也蔼然，家庭恭友亦能全。怜贫施济乡情洽，减算祈求母病痊。未信玉楼真有召，那知卢枕竟长眠。转头万事都如梦，空使愁肠入暮年。堕地年来三十三，结盟集友共图南。电光倏忽迷深叇，剑气微茫落碧潭。同社朋来悲失侣，些章歌罢泪沾褴。伤心最是倚闾处，萧索其如白发鬖。
哭临儿·其一
作者：黄公辅
朝代：明

字到兰江知病端，宽予犹谓渐平安。岂期病里数行语，遂作生平绝笔看。啼笑不闻斑服冷，吾伊空入树声残。夜来多少纷纭梦，恍是趋庭问礼般。
哭临儿·其七
作者：黄公辅
朝代：明

嗟尔聪明实胜予，循予家教亦恬如。羞随世俗争纨裤，惟向山斋读父书。无奈孱躯逢二竖，未能卒业励三馀。盖棺了却男儿事，泪洒湘江逐浪徂。
哭临儿·其三
作者：黄公辅
朝代：明

携母间关入楚乡，惊心烽火几傍徨。祇缘定省晨昏急，才得趋承菽水将。两折庭枝四月恶，风凋蜀魄五更狂。情关父子诚难割，况是承祧冢子良。
哭临儿·其九
作者：黄公辅
朝代：明

愉色承欢也蔼然，家庭恭友亦能全。怜贫施济乡情洽，减算祈求母病痊。未信玉楼真有召，那知卢枕竟长眠。转头万事都如梦，空使愁肠入暮年。
哭临儿·其二
作者：黄公辅
朝代：明

半载萧骚事北征，满腔意绪未曾倾。讵知起起逢辰梦，遽断熙熙绕膝情。念尔生来能聚顺，怜予潦倒若愁城。床头数语尤堪忆，那怪前人有丧明。
哭临儿·其五
作者：黄公辅
朝代：明

风会正逢鹗荐期，订予回首是归时。言犹在耳成虚语，事不繇人祇自悲。旧业缥缃无望尔，将来弓冶更依谁。天公倘肯怜清白，绳武相将有两儿。
哭临儿·其八
作者：黄公辅
朝代：明

不是钟情爱独偏，先人世业一经传。浮名末路惭予老，跨步脩途望尔前。死去难消千古恨，悲来谁为二亲怜。輀车况是湖湘迥，惆怅篷窗望粤天。
哭临儿·其六
作者：黄公辅
朝代：明

此子分明似克肖，寸心期许壮怀遥。溘然朝露随旸解，酷类空花过眼销。难作东门平等看，谁凭宋玉把魂招。夭桃带雨低垂叶，疑向轩前怨寂寥。
哭临儿·其十
作者：黄公辅
朝代：明

堕地年来三十三，结盟集友共图南。电光倏忽迷深叇，剑气微茫落碧潭。同社朋来悲失侣，些章歌罢泪沾褴。伤心最是倚闾处，萧索其如白发鬖。
哭临儿·其四
作者：黄公辅
朝代：明

我勤王事祝明君，儿似烽烟念早晨。一种孝思同啮指，几封家信重销魂。影沈华表空中鹤，哭断梁山顶上云。不特白头双抱恨，原鸰更苦怨离群。
哭五女
作者：黄公辅
朝代：明

前身疑是谢家娘，好读诗书静绣房。玉种名门谐执栉，霜凋弱柳冷纁裳。雁声哀度衡阳浦，蜀魄凄侵宝署堂。二十六年空石火，深闺谁复问椒浆。
哭余舅
作者：黄公辅
朝代：明

郎舅居然骨肉敦，高怀雅韵洽寒暄。天涯到处同游屐，雨夜任时狎寤言。方借庄樗歌舞綵，岂将诗箑赋招魂。相随老姊泉台下，那管啼鹃血染裈。
哭内
作者：黄公辅
朝代：明

四十馀年举案情，风尘未遂鹿门耕。归心每逐飞云绕，炊臼遽从旅梦惊。永诀不闻知尔若，唤卿无语重予怦。寿元刚及慈亲寿，萱草兔丝总泪盈。
哭唐元朴老师
作者：黄公辅
朝代：明

十年遥隔步趋前，不断音书到海边。八十星辰犹是履，崔嵬泰岳乃云巅。丰城宝剑芒何在，蒿里哀歌露溘然。筑室深惭端木子，长涕飞洒洞庭烟。
唐磐石五世兄话别
作者：黄公辅
朝代：明

袂把天涯喜欲狂，且抛尘事共相将。子西遮莫前身是，彭蠡堪誇逸兴长。聒聒鸠声侵客坐，霏霏梅雨洒离肠。淡交不问弹冯铗，赖有南薰送远航。雨后风飘弱柳狂，禅房樽酒两情将。蘧庐浪迹知心少，莺鸟谐声引话长。别矣山光随马足，黯然云影傍鱼肠。欲期后会知何日，剡水还凭一苇航。
唐磐石五世兄话别·其一
作者：黄公辅
朝代：明

袂把天涯喜欲狂，且抛尘事共相将。子西遮莫前身是，彭蠡堪誇逸兴长。聒聒鸠声侵客坐，霏霏梅雨洒离肠。淡交不问弹冯铗，赖有南薰送远航。
唐磐石五世兄话别·其二
作者：黄公辅
朝代：明

雨后风飘弱柳狂，禅房樽酒两情将。蘧庐浪迹知心少，莺鸟谐声引话长。别矣山光随马足，黯然云影傍鱼肠。欲期后会知何日，剡水还凭一苇航。
喜余舅至衙家中儿孙寄来短衫龙眼等物
作者：黄公辅
朝代：明
体裁：诗

久无消息度湘湖，一纸平安喜欲呼。乡果沾唇情似蜜，布衫适体爱如乌。一官自笑无长物，八口犹怜有宿逋。秋到疏帘蛩渐语，感时转忆沼边凫。
喜晴刘韵
作者：黄公辅
朝代：明

熹微天际头，转觉波间浮。柳色娇平岸，沙痕白浅洲。暴阳禽对对，展翅乐悠悠。趁此春光好，载晴度客舟。
喜谢养元至署前韵
作者：黄公辅
朝代：明

薰风渐次扫严寒，芳树阶前护曲栏。客里逢君双鬓改，衙斋话旧两情欢。丹凭善果心为炼，鹿附蕉隍梦亦安。欲共投闲何处好，古冈明月阮池竿。
壬午元日
作者：黄公辅
朝代：明

忆前壬午学之初，今又重逢觉梦如。世事乘除皆戏奕，生涯终始一琴书。先看春色争强健，后得屠苏任拙疏。最是庭梅堪着眼，隔年风韵更饶馀。
壬子秋捷
作者：黄公辅
朝代：明

秋风淡荡拂天衢，策蹇駪駪逐辙途。赖有孙阳勤顾盼，得从造父效驰驱。五羊搴旆翻槐颖，七骏联镳漾海珠。香桂插馀含雨露，十年灯火念庭趋。
奉命湖北简装示二子
作者：黄公辅
朝代：明

手栽荔树渐扶疏，又被世缘阁遂初。计口愧无馀积贮，行装只有旧衣裾。先人清白堪传钵，架上诗书可代锄。欲得一生真受用，无如静里惜居诸。
奉祝陆老师八十寿
作者：黄公辅
朝代：明

甬东楼上望晴霞，紫气缤纷丽物华。一曲鉴湖今有长，三尊浼老任浮槎。笔床茶灶烟波迥，雏凤驹龙岁月赊。手植散樗含雨露，朋觞遥进映三花。联镳曾醉曲池江，几度寄怀夜月窗。白简霜飞青琐闼，高霄风卷碧油幢。忽惊消息凭鱼达，且倒辞源可鼎扛。极目仍怜云树渺，何时花底共缶缸。
奉祝陆老师八十寿·其一
作者：黄公辅
朝代：明

甬东楼上望晴霞，紫气缤纷丽物华。一曲鉴湖今有长，三尊浼老任浮槎。笔床茶灶烟波迥，雏凤驹龙岁月赊。手植散樗含雨露，朋觞遥进映三花。
奉祝陆老师八十寿·其二
作者：黄公辅
朝代：明

联镳曾醉曲池江，几度寄怀夜月窗。白简霜飞青琐闼，高霄风卷碧油幢。忽惊消息凭鱼达，且倒辞源可鼎扛。极目仍怜云树渺，何时花底共缶缸。
守岁步何采侯年家韵
作者：黄公辅
朝代：明

但看须眉勿问年，旷观世界有三千。且将心事随飘瓦，纵遇奇数付老天。春上桃符应有脚，琴逢知己岂无弦。若非主德怜耆旧，未得相依椒颂传。
安乡道中有感
作者：黄公辅
朝代：明

平原四望渺无边，不见青山只见天。满道蒙茸惟野草，沿涯洼湿少腴田。又逢刁斗声方急，何怪徵输苦不前。谁为绘图呈魏阙，穷阎赖得计安全。
宜章有怀
作者：黄公辅
朝代：明

道从平石入章城，山径云岚马首生。啼鸟骄春迎鼓角，和风夹道捲旗旌。昔年知己嗟萍梗，此日驱车促客程。景物渐殊乡语别，歧分楚粤重关情。
宜章舟行
作者：黄公辅
朝代：明

微雨点苔斑，放舟浅碧湾。乘流人坐稳，轻棹水潺湲。树色侵篷绿，蝉声夹岸间。回头一引望，已过几重山。
宝庆署中得念唐表兄书
作者：黄公辅
朝代：明

家乡消息乍相闻，何事浮踪隔雁群。吏隐不堪山路渺，书来刚及楚兰薰。天涯暂得舒怀想，花底何时共苾芬。久负故园松菊约，倚栏终日望乡云。
宝署午日
作者：黄公辅
朝代：明

几度乞骸未得归，楚湖午日尚寒衣。乡园久别虚苍鬓，衙署犹惭对紫薇。偶望六亭凝宿雾，转怀三径逗清晖。虽然亦有承欢者，那似家常蟹蕨肥。
家眷至衙
作者：黄公辅
朝代：明

朗陵三度阅梅花，每觉乡心感物华。老妇携来孙与子，一堂相聚宦为家。流莺巧弄春风袅，弱柳柔翻暖日斜。妻务焚香儿课读，公庭无事早归衙。
容亲家惠寿品有西洋酒并诗依韵
作者：黄公辅
朝代：明

谬从颠踣度年华，潦倒宁辞拙渐加。但得玄谈医俗障，何须勾漏问丹砂。况分海外葡萄酒，共煮山中石鼎茶。为谢世途扰扰者，免来唐突养生家。
宿周家田庄
作者：黄公辅
朝代：明

春雨溟濛碧草萋，云林深处暂安栖。东邻买米西邻菜，饱饭还须念藿藜。门前柳色锁云霞，畎亩生涯自一家。入暮停车聊憩宿，那嫌村舍非官衙。
宿周家田庄·其一
作者：黄公辅
朝代：明

春雨溟濛碧草萋，云林深处暂安栖。东邻买米西邻菜，饱饭还须念藿藜。
宿周家田庄·其二
作者：黄公辅
朝代：明

门前柳色锁云霞，畎亩生涯自一家。入暮停车聊憩宿，那嫌村舍非官衙。
宿山口民房
作者：黄公辅
朝代：明

结茅逢路叉，生计附桑麻。借宿难容马，披衣易染霞。枕边蛙语乱，檐角月痕斜。参得玄同理，何庐非我家。
宿桃源
作者：黄公辅
朝代：明

郊啼出谷莺，暮色度春晴。恰借花名县，惟凭水作城。井闾同社里，鸡犬夕阳声。驲吏疲奔走，传言免送迎。
宿民房早行
作者：黄公辅
朝代：明

早行田间出野关，淩涯涉水几湾湾。两三孤舍农栖稳，四十八溪驿路难。远望行人穿树出，近看飞鸟佩云还。尘途役役何为者，那不教人忆故山。
宿浴佛禅庵
作者：黄公辅
朝代：明

晚来投宿急呼僧，偶惬幽情高阁登。阁外烟林阴叠叠，影来窗牖翠层层。悟空入定原无相，宗棒传心自有灯。夜雨钟声禅半榻，悠然清虑寂严楞。
宿湘潭和壁韵
作者：黄公辅
朝代：明

马蹄遍踏陇头云，炎日驰驱入夜分。野鸟高栖随处稳，啼声远度任时闻。不堪反侧烽烟扰，赖有菑畲菡萏芬。客里正逢蒲酒候，凭谁共酌三闾君。
宿石首县
作者：黄公辅
朝代：明

晚来歇马石城边，城有棋山局是仙。谁种桃花阴叠叠，更闻雉鸟舞翩翩。行人共羡风烟好，父老争言长令贤。凫舄高飞霄汉去，又看螭首鹭班联。
宿蓝桥村
作者：黄公辅
朝代：明

驿路迢迢暮色催，苍茫托憩碧山隈。登楼树杪浮青蔼，眺望岚光卷紫堆。牧竖已横牛背返，山花犹带夕阳开。桥头多少劳人迹，浪说当时仙子来。
宿黄茅堡
作者：黄公辅
朝代：明

逶迤山径迥，片片马蹄轻。青草如迎客，黄茅暂憩程。村烟林杪出，鸟语树头清。信是田家好，无闻宠辱惊。
寄与区郎
作者：黄公辅
朝代：明

觱发凛寒天，轻舟鼓枻前。江边天日近，岭上树烟联。抚景怀知己，因风忆去年。圣明方市骏，早著祖生鞭。
寄刘亲家
作者：黄公辅
朝代：明

倦飞未得遂幽栖，遥忆名园显水西。拂槛兰枝凝露馥，满窗花影闹禽啼。一从客楚漂蓬梗，几度惊心动鼓鼙。四次乞骸归梦亟，主恩应许共渔溪。
寄别王澹庵迁秩建南道
作者：黄公辅
朝代：明

四载埙篪共合簪，洞庭不似两情深。清宵有月频疑色，妙曲无弦倍赏音。白鹤峰头天渐远，碧云楼畔树芳森。并州父老如相问，倦雨惟知向茂林。
寄区敬亭
作者：黄公辅
朝代：明

乾坤何处是吾庐，游子天涯苦索居。义济桥头归梦里，武陵溪口客思馀。黄花香满抛篱落，白露寒侵倚壁疏。牛耳登坛怜旧社，昔年双鬓近何如。
寄卓藻兄
作者：黄公辅
朝代：明

浪迹频惊灏气澄，鹡鸰原上思飞腾。瘦梅隔影随明月，老鹤凌寒啄冷冰。世态人争趋祖约，胸怀我自具孙登。几回笑破邯郸梦，旦晚归来结旧朋。
寄和余自如内侄孤愤诗
作者：黄公辅
朝代：明

胡为事远征，漂漂萍梗迹。年华八十春，死矣何足惜。航海淩风涛，梯山披云石。到处有逢迎，八口栖蓬籊。梅福是吾师，人品无今昔。箕子之明夷，艰贞不必白。一语聊堪慰，吾心自坦适。沈酣南华篇，须臾手不释。拈弄五七言，吟嘲度朝夕。世态附浮云，时情任秕僻。其如关山何，亲友岁月隔。冉冉节候移，流光如梭掷。三更梦回馀，一片梁月色。迹遥神韵亲，赖有梅花驿。郢曲阳春调，讽咏见肝膈。但见野情宽，那知天地窄。天地有循环，阴阳有变易。休说山溪璜，且腊阮孚屐。
寄守思
作者：黄公辅
朝代：明

逃名那复问安居，异地同堂子与予。百磴偏寻幽僻径，一生消受旧遗书。朝晖自是清晨雾，翠柏应知笑晚蕖。齐物逍遥庄叟语，请从这里悟空虚。
寄寿台宇兄六十一
作者：黄公辅
朝代：明

祥光何处卷还舒，知是吾家庆有馀。母也辉辉媊正似，子焉馥馥栎尤如。凭将天上红霞幅，剪作庭前彩服裾。闲舞江门双袖月，谁云岭畔非仙居。
寄寿耀皭侄六十一
作者：黄公辅
朝代：明

山房盟结几何时，六十韶华又转支。白发相侵俱老大，戆心犹在只童儿。试看宦邸尘飞急，那似家山睡起迟。解组抽簪应不远，鸥凫重与结心知。
寄延构叔
作者：黄公辅
朝代：明

两载疏违抱膝前，倚栏回首望南天。昔时同社人还几，此日殊方景屡迁。半巷春风思旧侣，客途秋色怅新妍。已呼童把归装束，共结香山九老缘。
寄归余舅
作者：黄公辅
朝代：明

轻舫逐江流，天涯慷慨游。寒风透客衽，月下忆同俦。日暮山猿啼，萦怀象阁西。可无击楫志，清夜喜闻鸡。
寄归余舅·其一
作者：黄公辅
朝代：明

轻舫逐江流，天涯慷慨游。寒风透客衽，月下忆同俦。
寄归余舅·其二
作者：黄公辅
朝代：明

日暮山猿啼，萦怀象阁西。可无击楫志，清夜喜闻鸡。
寄归永言兄
作者：黄公辅
朝代：明

寒冬一剑涉天涯，客路间关感物华。隐隐浮云攒万岫，漫漫浅水荡孤艖。计程不惮都畿远，回首那堪岭树遮。燕市虽然春色近，犹怀昔日咏梅花。
寄归简诵谦丈
作者：黄公辅
朝代：明

三载论文细，交游重雉坛。离情泛曲水，客念感严寒。掉舫乘潮易，思君行路难。相期何所语，拭目看鹏抟。
寄归耀爵侄
作者：黄公辅
朝代：明

一槎荡漾向长安，历尽江山景冱寒。南北阮前人在念，中流独坐月团团。
寄曾儆炫父母
作者：黄公辅
朝代：明

交游海内几知音，白下分携直到今。十六年来霜鬓改，数千里外鲤鱼沈。羡君明月窗前满，怜我黄尘马首深。人事蹉跎那可问，梦魂无夜不园林。
寄李卜大
作者：黄公辅
朝代：明

世界无情恶浪浑，瞻天愁绪不堪论。荔园白板扉常掩，竹坞青萝蔓自翻。幸得开霾舒霁日，可无挥麈狎清言。渐从花底芟芜径，翘俟班荆话一尊。
寄洪承畴亨九同年
作者：黄公辅
朝代：明

四十年来兰茝缘，数千里外隔云天。羹调鼎鼐消冰雪，雨洒干矛靖燧烟。霄汉丘园星自异，曲江池草梦徒悬。民情到处堪图绘，郑侠前模今也传。
寄石头陈芬阁
作者：黄公辅
朝代：明

别却凫鸥事楚游，洞庭阅尽一帆舟。笑将习懒耽间者，阑入嚣尘杂遝俦。鼓角惊残还里梦，云山引去望乡眸。他年草就归来赋，求友莺声啭石头。
寄答陈平若同门
作者：黄公辅
朝代：明

怀人几度感秋蓬，消息遥凭健羽鸿。虽是停云浮影渺，犹然鸣鹤和声通。华山未许希夷擅，石峒还期鲁直同。自笑风尘空潦倒，扁舟泛向海之东。
寄肖允叔
作者：黄公辅
朝代：明

坛社同盟自昔时，无端小阮阴追随。天涯踪迹三湘迥，官邸风尘两鬓知。梁月影横窗外树，江凫梦入阮边池。欲从野老分馀度，共把长竿弄碧漪。
寄贺杨韵玉乃郎泮游
作者：黄公辅
朝代：明

冈城遥望剑气横，中有何人早吐英。洒却上池清露滴，润将泮水紫芹茎。国香不与凡花伍，笔彩还从阆苑荣。自昔子云称度越，长杨词赋古今名。
寄赵亲家
作者：黄公辅
朝代：明

漂泊频惊影物迁，间关备历几颠连。遭穷始识穷中境，违世还馀世外天。谩借岩云供逸兴，凭将崖水洗忧煎。西风萧飒莲房冷，梦逐梁头月色前。
寄钟世宰五舅
作者：黄公辅
朝代：明

说甚煎胶粘日月，居诸多在客途抛。武陵几度桃花发，衙舍谁同夜月嘲。揽镜自惭双雪鬓，怀人空望乱云坳。凭君料理东山屐，旦晚归来访旧交。
寄长沙蔡司理
作者：黄公辅
朝代：明

梗迹联舟楫，归来若忆君。湘江澄法曜，岳麓霭慈云。楚粤那堪隔，岁华忽又分。衡阳有雁度，消息可相闻。
寄陈平若年丈
作者：黄公辅
朝代：明

不驻日轮叹转篷，浮踪久拟附冥鸿。音书两地无翎系，道味一门有梦通。夜笛高楼悲独倚，暮云樽酒几时同。金峨山色宁多恋，早晚明纶到甬东。
寿
作者：黄公辅
朝代：明

但凭笔砚度支干，六十馀年顾蔗餐。境静便饶调脉诀，心闲自裕摄神丹。儿孙膝下翻青简，琴瑟声中和紫鸾。纷扰尘途都莫问，凤毛习习看霄抟。
寿凤池侄八十一
作者：黄公辅
朝代：明

君傍青山作隐纶，襟期洒落迥埃尘。三千世界维摩偈，八十馀閒栎社身。杜曲烟云供伴兴，膝前桐竹媚歌颦。神全不受支干管，黄菊年年佐饮醇。
寿吉藩承奉司黄濯阳
作者：黄公辅
朝代：明

高林风动探梅天，紫气缤纷云母巅。邸第鹤閒眠月隐，梁园橘老带霜妍。凭将一掬阳和日，占得千秋栎杜年。天保为君歌一阕，可能携我拍崖肩。
寿子荣侄
作者：黄公辅
朝代：明

阮峰高倚碧云深，小阮人将拟汉阴。七十馀年闲笑傲，百千变态任浮沈。膝前饶有舒怀景，方外常存耐老心。家近乡邻沽酒市，提壶携侣惬招寻。
寿宇祥侄七十一
作者：黄公辅
朝代：明

分得竹林逸士居，祥云林际卷还舒。三春万紫千红候，六矢双谐七袟馀。涧溪翛然黄发伴，机神犹自壮年如。不须分外寻娱境，膝下有人舞彩裾。
寿杨悦生亲家
作者：黄公辅
朝代：明

冈城日永映三花，披拂薰风舞袖斜。鹤算悠悠才六帙，兰枝烨烨斫双华。谁知吸瀣餐霞客，即在问奇载酒家。可是欢娱为寿诀，未须勾漏觅丹砂。
寿梁我泉九十一
作者：黄公辅
朝代：明

小桥流水荡轻烟，三月桃开树树妍。野老机忘鸥即我，至人踵息乳为泉。三千不管闲中界，九十长娱物外天。差似荆台披鹤氅，更从何处觅行仙。
寿梁直生八十一
作者：黄公辅
朝代：明

抽簪归卧草玄宅，著述无营得大年。八十昆仑才一核，五千道德又重编。霞觞醉吸瑶池月，阶树芳分玉井莲。清福如公今有几，愿求要诀授庭坚。
寿甘愚兄七十一
作者：黄公辅
朝代：明

愚溪昔著古人风，甘守一愚复见公。机械不将猜野鸟，敦庞直可傲灵枫。参来寿诀熊经外，会得神全斝酒中。七十海筹初屈指，椿萱长护竹枝丛。
寿石头卢省閒七十一自述韵
作者：黄公辅
朝代：明

自省生平似仲先，宽閒况是古稀年。更无非想閒居里，只有閒情岁彩前。剩水閒山随所适，閒花垂柳任悠然。清风明月閒为主，杖履优閒别一天。
寿翼明兄八十一双寿
作者：黄公辅
朝代：明

越历韶华何所凭，灵台光照旭初升。凤鸾共挟阆风舞，椿桂交笼紫气腾。不特胸中尘累减，还于物外好怀增。篯铿岁月才逢一，总是参同心上灯。
寿锦袍罗
作者：黄公辅
朝代：明

锦袍山静日轮赊，不向干支问岁华。只有清閒酬步屧，都无技俩扰烟霞。风翻丛桂堪开社，月上疏篱可看花。即此便为难老诀，浪言勾漏觅丹砂。
寿陆久矣
作者：黄公辅
朝代：明

二月春光媚，八旬弧矢辰。南山招结社，北海任娱宾。岁月闲中得，风花物外亲。双星辉舞袖，不用守庚申。
将至永兴
作者：黄公辅
朝代：明

蹊路盘纡小，行人淩树杪。翻来麦浪轻，啼去乌声老。雨歇度斜阳，霞舒笼碧草。相将到永城，夫仆趋前道。
小姑山
作者：黄公辅
朝代：明

小姑体质自天然，柳傍妆台淡抹烟。江水一泓梳绿发，苔花几点缀轻钿。平生放出坚皮面，竟日不闻巧笑妍。纵有彭郎相咫尺，难凭乌鹊语良缘。
岁暮有感
作者：黄公辅
朝代：明

旅邸惊看岁序忙，凭栏何事几回肠。娱人惟有庭前酒，欺老其如鬓里霜。六十年来曾一瞬，四千里外隔三湘。荔园何日容吾逸，绕径穿林屐齿香。
岳州从陆登舟顺风过临湘新堤市
作者：黄公辅
朝代：明

岳阳城外道，晴日暮云降。骋望群峰万，乘流泛棹双。远渡浮碧落，返照漾船窗。傍岸呼童去，沽壶醉暮江。
常德别意
作者：黄公辅
朝代：明

悠悠三载任迂疏，尺寸何曾有可书。方忆故园寻菊径，又从远道望匡庐。骊歌祖帐踌躇甚，父老儿童缱绻馀。马出郊原频引睇，岚光草色尽怆予。
常德郡伯顾母节孝诵
作者：黄公辅
朝代：明

直矢丹心蘖自餐，冰霜凛烈鹤纱寒。承亲劲节强钟鼎，捍柩孤贞胜羽干。争羡此时襦作诵，都凭当日胆为丸。陈情沥血悲风木，赖有褒章焕彩鸾。
平乐至阳朔一带俱是石峰嵯峨口占
作者：黄公辅
朝代：明

异样奇峰见未曾，嵬嵬峭壁长萝藤。祇从云外舒眸望，纵有胜情不可登。
平乐起岸
作者：黄公辅
朝代：明

梧江泛鹢舫，滩急舟难前。登岸群峰迥，攀崖小径悬。雁林迷去路，马迹入层烟。何事催行速，悠悠望楚天。
并头兰
作者：黄公辅
朝代：明

桃李何须骋丽华，幽閒还让蕙兰葩。二难并处枝连霭，双美具时馥转遐。自是花神耽僻静，故舒异颖到山家。携壶花下悠然酌，纫佩骚人未许誇。
庚辰初度答何文学韵
作者：黄公辅
朝代：明

公馀散屐绿苔铺，一片閒情被鸟呼。虚度星霜那可问，老来乡国不堪殊。凭谁天际霓裳调，醒我尘缘旅梦孤。素性自分惟用拙，虚舟免得世人虞。
庚辰除夕
作者：黄公辅
朝代：明

此夕六年楚水涯，坐看岁月度衙斋。匆匆去腊归何处，恋恋残年动客怀。爆竹角声催斗转，梅花雪色逐风排。无心更把椒盘酌，惟祝二疏愿早谐。
张山宿民房
作者：黄公辅
朝代：明

驰驱入夜少村烟，容膝一窝荻苇编。一枕倦眠鸡唤起，寒风又齧早行鞭。
张泰岩别于留都十一载适遇于常武共谈往事又见其两孙雅致楚楚喜赋
作者：黄公辅
朝代：明

十载离踪一覕过，相逢客邸感怀多。看来何事非空影，阅去前途总逝波。抵掌谈时眸欲白，班荆话旧发怜皤。喜看奕奕桐枝秀，孔李绸缪又若何。
归初寄怀石藏孙
作者：黄公辅
朝代：明

八载湖湘归梦频，乞骸得遂倦游身。园中薜荔生鲜色，枝上鸣禽认主人。闻道仙城多橘树，遥知丹室溥阳春。采真若念投闲者，阮水矶头访钓纶。
归田十首
作者：黄公辅
朝代：明

连街童叟拥蹄轮，别酒三杯祝愿频。携得民情随马足，胜于囊橐闹衢尘。遥瞻越岭怀乡井，才出安门是野人。驿路长亭闻鸟语，声声如恋倦游身。不堪驽蹇逐征轮，乡圃关心入梦频。归矣一湾新夜月，飘然两袖拂风尘。辞将竿木场中侣，结伴烟霞物外人。家住深乡城市迥，先人环堵可容身。笑却羲车不驻轮，客途岁籥几惊频。羞看华发侵乌帽，惟羡青山远俗尘。遮道漫劳怜去骑，飞云正喜引归人。鱼肥沼里蒪蔬美，浪说季鹰称后身。畏从埈阪叱奔轮，指使馀年乞致频。不羡锦衣甘野服，轻抛朱绶等浮尘。江山免笑为逋客，风月相邀作主人。世路故交如有问，深深薜荔稳藏身。也曾涂抹学埋轮，扬历于今变态频。抽簪自是无嫌忌，制芰由来不染尘。碧水丹崖天赐我，月窗云榻我同人。閒居赋就无非想，笑比图南一觉身。人间何必恋雕轮，得失那知宠辱频。手板已辞三院长，脚头不滚九衢尘。从他滟滪多狂浪，须识江湖有散人。料理平时栽荔圃，月来花影上闲身。拟学尊生老斫轮，归途喜听马蹄频。先将草檄移花坞，早倩松风扫石尘。朋好不须新结社，鸥群应许旧盟人。轻舟已认回头岸，不似从前浪梗新。天边缥缈耀红轮，引望宁无感恋频。祇以伐檀惭潦倒，遂凭丛桂隔炎尘。门前流水应归我，陇上闲云岂属人。耕凿犹然歌帝力，行藏总是主恩身。每耽小睡思藤轮，况值秋声入户频。彭泽归来依绿柳，野堂飞不到红尘。问谁许我为知己，除却明农是故人。万境都归虚幻里，倘来何物役吾身。最是快心月一轮，几回见月忆归频。聊凭一曲良坑水，洗却八年世路尘。坐石投竿差得地，傍花随柳更宜人。一条烟际渔樵径，野老时过伴此身。
归田十首·其一
作者：黄公辅
朝代：明

连街童叟拥蹄轮，别酒三杯祝愿频。携得民情随马足，胜于囊橐闹衢尘。遥瞻越岭怀乡井，才出安门是野人。驿路长亭闻鸟语，声声如恋倦游身。
归田十首·其七
作者：黄公辅
朝代：明

拟学尊生老斫轮，归途喜听马蹄频。先将草檄移花坞，早倩松风扫石尘。朋好不须新结社，鸥群应许旧盟人。轻舟已认回头岸，不似从前浪梗新。
归田十首·其三
作者：黄公辅
朝代：明

笑却羲车不驻轮，客途岁籥几惊频。羞看华发侵乌帽，惟羡青山远俗尘。遮道漫劳怜去骑，飞云正喜引归人。鱼肥沼里蒪蔬美，浪说季鹰称后身。
归田十首·其九
作者：黄公辅
朝代：明

每耽小睡思藤轮，况值秋声入户频。彭泽归来依绿柳，野堂飞不到红尘。问谁许我为知己，除却明农是故人。万境都归虚幻里，倘来何物役吾身。
归田十首·其二
作者：黄公辅
朝代：明

不堪驽蹇逐征轮，乡圃关心入梦频。归矣一湾新夜月，飘然两袖拂风尘。辞将竿木场中侣，结伴烟霞物外人。家住深乡城市迥，先人环堵可容身。
归田十首·其五
作者：黄公辅
朝代：明

也曾涂抹学埋轮，扬历于今变态频。抽簪自是无嫌忌，制芰由来不染尘。碧水丹崖天赐我，月窗云榻我同人。閒居赋就无非想，笑比图南一觉身。
归田十首·其八
作者：黄公辅
朝代：明

天边缥缈耀红轮，引望宁无感恋频。祇以伐檀惭潦倒，遂凭丛桂隔炎尘。门前流水应归我，陇上闲云岂属人。耕凿犹然歌帝力，行藏总是主恩身。
归田十首·其六
作者：黄公辅
朝代：明

人间何必恋雕轮，得失那知宠辱频。手板已辞三院长，脚头不滚九衢尘。从他滟滪多狂浪，须识江湖有散人。料理平时栽荔圃，月来花影上闲身。
归田十首·其十
作者：黄公辅
朝代：明

最是快心月一轮，几回见月忆归频。聊凭一曲良坑水，洗却八年世路尘。坐石投竿差得地，傍花随柳更宜人。一条烟际渔樵径，野老时过伴此身。
归田十首·其四
作者：黄公辅
朝代：明

畏从埈阪叱奔轮，指使馀年乞致频。不羡锦衣甘野服，轻抛朱绶等浮尘。江山免笑为逋客，风月相邀作主人。世路故交如有问，深深薜荔稳藏身。
往承天见楚俗莳田妇女多于丈夫每田二三十成群丈夫二人击鼓相催群妇互歌相答须臾而此田莳毕又过别田矣诗以述之
作者：黄公辅
朝代：明

驱犊过前溪，和烟带雨犁。莳田循界畔，撷水任高低。妇女成行列，乡邻合作齐。鼓催沿土俗，歌答和禽啼。清风徐拂面，霞彩淡粘绨。时踏闲云径，或过青草堤。朝同杲日出，暮向茅庐栖。抱瓮忘机械，娱宾有黍鸡。纷纷是与非，不到陇之西。笑杀途中客，急鞭催马蹄。
徐怀岵侍御至攸县有书寄答之
作者：黄公辅
朝代：明

二十馀年赋索居，各天消息隔双鱼。风尘易掷青山老，岁月堪怜白发疏。秋影忽来何处雁，霁光疑把故人徐。寒潭潦尽烟凝紫，忍负深谈一榻馀。
得允请报告
作者：黄公辅
朝代：明

提戈整旅靖鸱张，恩命欣承到紫阳。乞得閒身容老逸，免从尘鞅度炎凉。邯郸幻梦迷初醒，江上秋风兴正长。收拾担簦归旧里，白云深处息劳缰。
得报添曾孙志喜
作者：黄公辅
朝代：明

天恩叨沐八旬馀，闻报曾孙乍起予。花木涵濡甘㴻润，芝兰栽植嫩条舒。锦衣原有前时谱，典籍还存旧日书。好续唐人脩故事，传呼儿戏闹阶除。
得豫儿生孙之报兼念坚孙
作者：黄公辅
朝代：明

人日晴光淡午风，梅花香霭斗芳丛。忽凭鸿雁来湖北，却喜芝兰发阮东。弓冶谩云原有样，骅骝跨步好争雄。天涯老子归来日，任尔群呼白发翁。
德山前韵
作者：黄公辅
朝代：明

晴日同登郭外山，丛林深处向高攀。前朝古木双株翠，夹道脩篁半偈闲。兴到遐情骄野鹿，狂来笑语傲商颜。波光潋滟浮归棹，明月窥窗相伴还。
忆三兄
作者：黄公辅
朝代：明

韵叶熏篪谊特隆，相从官邸燕闽中。原鸰遽咽寒霜月，邻杵乍残白露风。古巷烟花怜失主，东亭花好为谁红。虽云七十由来少，其奈钟情恨不穷。
忆兄兼怀各侄孙
作者：黄公辅
朝代：明

积岁天涯赋陟冈，于今姜被更堪伤。埙篪无复庭前韵，池草空从梦里芳。想像笑谈双泪落，淹流湖海一身忙。栽培阶树如何似，赖有新枝渐向阳。
忆坤
作者：黄公辅
朝代：明

抚尔十三龄，掌珍爱独蒸。玲珑堪附钥，缱绻亦娱情。方下镜台玉，乃归婺次精。风尘奔逐处，暗忆泪空零。
忆绿岗翁
作者：黄公辅
朝代：明

三十年前事怆神，几番夜雨连床人。春风燠煦襟期似，兰味纷披道韵真。白下归来琴寂寂，武溪怀想梦频频。家声赖有延绵瓞，天道繇来作者因。
忍非馆为李扶乾表侄步韵
作者：黄公辅
朝代：明

人间何必问凡仙，洞里翛然别有天。忍得非来心自豁，非能忍处物皆妍。无怀氏与葛天氏，醉亦眠时懒亦眠。梦回纸帐蘧然觉，人间何必问凡仙。
态侄携酒登阅江楼
作者：黄公辅
朝代：明

高阁巍峨耸虚昂，俯瞰千峰四面降。星逗楼前光焰焰，塔浮川畔影双双。看风成色因凭树，听月有声为映江。渺渺烟波何处岸，观空即是定幡幢。
悼张月沙同年
作者：黄公辅
朝代：明

去年寄我平安字，此日讣音恨不平。鼎水时闻枝上鸟，血痕疑是蜀魂声。望穷峨岭眉增惨，泪逐巴江字不成。海内知心还有几，池边翘俟凤争鸣。
感堂表叔见访
作者：黄公辅
朝代：明

一别频年费梦思，为谁此日扫茅茨。到来野色宜人处，正值秋光满径时。风月不辞谈夜永，园蔬聊供酌军持。还期认取天台路，禄洞峰头摘紫芝。
憨交
作者：黄公辅
朝代：明

友谊惟凭道味亲，抽肝露膈淡弥真。那知五术为何物，白首还留胥捷贫。
憨出
作者：黄公辅
朝代：明

小草何因阁遂初，离明快睹叇霾馀。几曾春草春晖答，又被浮云翳太虚。
憨叟初登叱石岩
作者：黄公辅
朝代：明

一派青山俨画图，山名羊石旧相呼。初平仙去谁还叱，居士今来趣更殊。地僻秦人鞭不到，岩幽黄老静传符。世途久厌浮尘恶，愿与山灵借一区。
憨处
作者：黄公辅
朝代：明

荔圃经营先业贻，栽培花木长新枝。无端抛掷成荒径，松菊含羞知未知？
憨宦
作者：黄公辅
朝代：明

茫茫世路日江河，四十年来恶浪多。涂抹东西成底事，纵前着着梦春婆。
憨性
作者：黄公辅
朝代：明

生来品质自轮囷，饱历风尘栎社春。只合交柯乡里树，何当浑入梓楩伦。
憨行
作者：黄公辅
朝代：明

防简自闲类橛株，独扪衾影颇恬愉。不随径窦求生活，任得人呼柴也愚。
憨言
作者：黄公辅
朝代：明

自分迂拙一期期，不解向人作蜡卮。非佞也知难免世，鬷明几负又奚疑。
憨谋
作者：黄公辅
朝代：明

野禽亦晓稻梁谋，生计胡为没一筹。世俗不知婺妇戚，问予破产欲何求？
戊寅元旦祝圣回
作者：黄公辅
朝代：明

郁葱佳气蔼云霄，五夜鸣珂邸第朝。春信先凭梅柳度，阳和遍及海天遥。风翻仙仗腾腾舞，晨啭新莺恰恰娇。楚国每勤明主顾，荡平应始自今朝。
戊寅初度
作者：黄公辅
朝代：明

且得烽烟息，官闲心亦闲。悠悠岁月里，卓卓利名关。谢客看莪蓼，戏孙弄彩斑。情随鸥鸟去，无日不溪湾。
拜父亲遗像
作者：黄公辅
朝代：明

四十年前问视频，堂前今拜舞斑人。仪容恍惚庭趋似，诗礼依稀面命真。子职七朝惭禄养，天恩三世赖丝纶。劬劳报答情何限，一颂椒花一怅神。
挽崇滚弟
作者：黄公辅
朝代：明

尔我同庚如骨肉，相随宦邸鹤音和。十年三径陶然共，千古一朝可奈何。去岁欢颜浮柏斝，今时青泪湿春罗。栽蔬隙地间抛却，谁为编篱护薜萝。
挽李门生
作者：黄公辅
朝代：明

沆瀣契投恩义殊，名蜚琐闼焕青蒲。星轺才远燕山路，鹏鸟骤翔浙水隅。射斗剑沉金粟洽，飞霜简堕洛江徂。讣闻瑟罢湘灵渺，一片愁云暗夕晡。
挽秋涛先生
作者：黄公辅
朝代：明

时难始识特操殊，为国捐躯孰可符。名义心存危愈厉，纲常身任死尤扶。泪流不断九江水，节亮无惭六矢弧。我共櫜鞬君独厄，忠魂料得气吞胡。
挽谭天侗亲家
作者：黄公辅
朝代：明

世谱世姻谊独绸，梗踪三楚亦同游。西邕正望霖为雨，南国遽闻玉是楼。庭畔棘人悲七子，天涯雁侣泪双眸。炙鸡絮酒从何酹，云树江山尽起愁。
挽陈慈舟亲家
作者：黄公辅
朝代：明

不作寻常戚友看，栖迟数载共纫兰。方因小草湖天隔，又报悲风玉树残。月夜栖迷何处笛，鸡盟冷落旧时坛。传家赖有麟经在，溟海相将长羽翰。
斋捧启行
作者：黄公辅
朝代：明

于役出常城，骊歌攒客程。马蹄翻夜月，树色拂前旌。趋阙皇华使，远臣献曝情。郑图正可绘，将以达承明。
新蝉
作者：黄公辅
朝代：明

蝉声噪午忽初闻，吸露吟风自不群。双树音从芳叶度，六亭韵带碧烟薰。欲将署里栖高节，移傍家园咽晚芬。莫向窗前惊客睡，梦中失却故山云。
方束归装得陆周明世兄书有怀老师及诸兄因寄答
作者：黄公辅
朝代：明

别来又觉绿葵肥，节序天涯转眼非。南极一星光射斗，东阶群凤彩翻衣。君开紫剑看龙跃，我认清溪狎鹭飞。吴水粤山风雨改，嘤鸣声气共因依。
旅中书怀
作者：黄公辅
朝代：明

堪笑浮生只偶然，蹉跎八十更馀年。七朝阅历惭何补，三畏操存谩自坚。避地衰迟耽广莫，遭时草昧任播迁。真机原在仪容表，纵有丹书未易传。
旅寓有感
作者：黄公辅
朝代：明

黄梅疏雨日初长，节序频移水一方。云卷池塘蝼蝈语，风翻堤径柳花扬。撩人景物偏多态，忧世痴情却欲狂。夜里几回还里梦，竹声敲醒又他乡。
早发浈阳峡
作者：黄公辅
朝代：明

睡起蓬窗晴，烟岚覆几层。峡曾经数里，舟未息孤镫。支棹冲流势，卸帆避石棱。朦胧才可见，猿狖下岩藤。
星沙回宝
作者：黄公辅
朝代：明

去日炎犹酷，回时林木稀。未知虫墐户，但觉冷侵衣。墙角梅初绽，篱边菊已非。客中岁易迈，转忆旧渔矶。
映岩堂桃花盛开
作者：黄公辅
朝代：明

迟迟日度垣，风挟夭桃翻。堪缀寿阳额，疑酣妃子魂。谁知南国署，却似武陵源。载酒宜花下，红英扑晚樽。薇垣烂熳春，桃片点阶匀。风里排香阵，槛前布锦茵。游蜂深得意，粉蝶也骄人。分付黄鹂鸟，莫催景色频。
映岩堂桃花盛开·其一
作者：黄公辅
朝代：明

迟迟日度垣，风挟夭桃翻。堪缀寿阳额，疑酣妃子魂。谁知南国署，却似武陵源。载酒宜花下，红英扑晚樽。
映岩堂桃花盛开·其二
作者：黄公辅
朝代：明

薇垣烂熳春，桃片点阶匀。风里排香阵，槛前布锦茵。游蜂深得意，粉蝶也骄人。分付黄鹂鸟，莫催景色频。
春忆家园
作者：黄公辅
朝代：明

小辟园林草自芟，荔枝垂实高低咸。等閒竹坞云深锁，抛掷蔬畦雾半缄。泛泛落花鱼吸浪，迟迟晴日燕呢喃。园丁好砌池边石，待我持竿钓碧岩。山园春雨径宜芟，槛外浮烟树树咸。抱瓮谁为三径主，赏春莫寄八行缄。何时搕酒携朋去，共听樵歌和鸟喃。物色春光容易老，日长惟有翠云岩。
春忆家园·其一
作者：黄公辅
朝代：明

小辟园林草自芟，荔枝垂实高低咸。等閒竹坞云深锁，抛掷蔬畦雾半缄。泛泛落花鱼吸浪，迟迟晴日燕呢喃。园丁好砌池边石，待我持竿钓碧岩。
春忆家园·其二
作者：黄公辅
朝代：明

山园春雨径宜芟，槛外浮烟树树咸。抱瓮谁为三径主，赏春莫寄八行缄。何时搕酒携朋去，共听樵歌和鸟喃。物色春光容易老，日长惟有翠云岩。
春间偶成
作者：黄公辅
朝代：明

春浓春事揽春情，雨湿桃花褪绛英。才得放衙閒散步，细听黄鸟隔林声。
景白弟
作者：黄公辅
朝代：明

故山撇却忽经年，鸡肋浮名也澹然。客梦不离江尾月，樵歌何处晚村烟。惜阴勿负三馀力，应世还须万选钱。飞鸟望林思息羽，凭谁长翮又蹁跹。
望衡山步卢本潜壁间韵
作者：黄公辅
朝代：明

神游久到祝融西，高插层云汉与齐。缥缈望穷双眼豁，参差罗列万峰低。登临几费骚人屐，点缀惟凭彩笔题。马足又从尘路去，胜情未得遂攀跻。
未成眠
作者：黄公辅
朝代：明

春归黯尔阁安眠，坐对残灯向夜燃。纵欲寄怀春柳外，何心高枕碧山巅。起看星斗云间度，懒听檐铃牖畔传。独有多情摇翠竹，怜人寂寞舞翩翩。
李四尹
作者：黄公辅
朝代：明

飞鸣鸿雁散江皋，草泽年来长野蒿。呼吁向谁哺乳切，困疲全仗抚摩劳。若非彩棒清刁斗，那得苍黎适乐郊。野老偷閒城市迥，射堂遥望日轮高。
桂林中秋舟泊訾家洲同似景侄赏月
作者：黄公辅
朝代：明

半月离衙舍，扁舟尚桂林。依涯看皓漾，凭枕酌更深。天水相涵影，河山各半阴。风来何处笛，千里关山心。旅夕逢三五，维舟近卜林。山僧供素品，晚酌佐情深。夜寂风生袖，月移岸徙阴。亭杯不可问，此夕他乡心。清辉怜处处，何事訾洲林。载月舟来去，浮光水浅深。风声飘枕细，樯影动波阴。邻舫呼筹急，那知客里心。停棹高岩下，飞魂已茂林。冰轮江上满，旅况话中深。远渚凝烟碧，短衣逗树阴。尽堪霞外赏，其奈倚蓬心。
桂林中秋舟泊訾家洲同似景侄赏月·其一
作者：黄公辅
朝代：明

半月离衙舍，扁舟尚桂林。依涯看皓漾，凭枕酌更深。天水相涵影，河山各半阴。风来何处笛，千里关山心。
桂林中秋舟泊訾家洲同似景侄赏月·其三
作者：黄公辅
朝代：明

清辉怜处处，何事訾洲林。载月舟来去，浮光水浅深。风声飘枕细，樯影动波阴。邻舫呼筹急，那知客里心。
桂林中秋舟泊訾家洲同似景侄赏月·其二
作者：黄公辅
朝代：明

旅夕逢三五，维舟近卜林。山僧供素品，晚酌佐情深。夜寂风生袖，月移岸徙阴。亭杯不可问，此夕他乡心。
桂林中秋舟泊訾家洲同似景侄赏月·其四
作者：黄公辅
朝代：明

停棹高岩下，飞魂已茂林。冰轮江上满，旅况话中深。远渚凝烟碧，短衣逗树阴。尽堪霞外赏，其奈倚蓬心。
桂林道中
作者：黄公辅
朝代：明

迂拙繇来事事迟，一官如奕东西移。孤舟方向凌江发，单骑又从桂岭驰。浪迹悠悠堪自笑，浮名落落任人痴。短长尺寸何曾效，空使头颅雪染丝。
桂林道中古松甚盛每有土人烧砍
作者：黄公辅
朝代：明

松林葱郁驿途长，偃尽虬龙古色苍。谡谡凭风涛有韵，亭亭笼日暑还凉。输他啼鸟栖枝稳，应笑行人去路忙。珍重勿须频剪伐，垂阴差得比甘棠。
桂梅咏
作者：黄公辅
朝代：明

乾坤原是一般春，到处桂梅作主宾。不与浓芳争艳冶，只凭劲节净纤尘。凝霜浥露弥增韵，淡月疏烟为写神。赖尔天涯称莫逆，故山何日结西邻。
桃源洞
作者：黄公辅
朝代：明

雨湿山花香满林，崔嵬古洞锁烟深。偶逢再问寻津处，便得探奇选胜心。鸟唤枝头闻杜宇，泉流涧底泻鸣琴。门前车马纷纷去，惟有高僧卧碧岑。
梁毓丽五舅话旧
作者：黄公辅
朝代：明

四十馀年覕眼抛，几回夜月忆知交。班荆堪笑双蓬鬓，薄暮低徊一水抛。未把尘谈搀野趣，只抽旧绪当风嘲。联床信宿嫌宵短，莫厌频来笋可肴。
梅花歌为刘亲家五十寿
作者：黄公辅
朝代：明

东园亭馆傍溪湾，城市居然俗可删。中有寒梅饶韵致，清襟不与李桃班。每逢十月风初严，便度春光到画帘。劲质凭将霜威砺，幽芳诗以月华添。也曾谱入广平调，亦有点成公主妆。臭味投契松柏侣，暗香引动蝶蜂狂。主人骨格酷肖梅，花间邀客坐石台。尘外冰姿形外友，棋枰局罢酌新醅。醉时起舞学老莱，五十戏斓也是孩。梅花萱花皆耐老，更看阶前树曰宝。森森次第傍梅花，佳气满堂风光好。楚天遥献梅花颂，知是东园是蓬岛。
楚归初度
作者：黄公辅
朝代：明

诞期两载滞天涯，此日归来自一家。阶畔未须莱子袖，衣中犹带武陵霞。且同乡老谈时事，又听孩孙语唤爷。其奈荆枝悲剥落，几回惆怅对榴花。
楚归笃观侄请酒不往
作者：黄公辅
朝代：明

楚客归来可共酬，意中其奈恨难收。昔年杯里荆浮紫，此日庭边鹡语啾。惆怅有怀依梦草，趑趄无路避西州。眼前尽是伤心处，那得开眉对酒瓯。
樵
作者：黄公辅
朝代：明

脚头常跨碧山尖，荷斧入林景自添。鸟语关关岩际落，霞光冉冉帽边粘。枯枝为业聊家计，野曲无腔信口占。归径随云茅屋晚，门连山色翠当帘。
欧阳氏东华精舍册
作者：黄公辅
朝代：明

谁傍青山结舍新，山情水意写天真。鸟声侵幌因风急，花气扑帘带月频。幽僻了无尘俗累，满前都是自家春。著书拟比草玄宅，应有藜光乙夜臻。
正月初二日早行苦寒
作者：黄公辅
朝代：明

冰凝水面雪遍歧，盐撒空中拂柳枝。寒午宿禽栖尚稳，履端行客迹还稀。陇头无使青梅树，雪上何人披鹤衣。愿借天边红日丽，负暄乘暖到京畿。
步卢省閒乃郎韵
作者：黄公辅
朝代：明

栎社由来不计旬，烟笼五色霭初臻。恍然步屧三千界，谁识先生七十春。松柏翠添霜后友，芝兰辉映几前宾。只今新主开元运，碧眼长看起瑞麟。
武冈道中小年
作者：黄公辅
朝代：明

马蹄遍历雪花天，客路惊心又小年。寒满疏林时序改，晓侵野色雾烟连。故园何处梅花发，瘦影横空沼砌边。已报春光消息近，驲亭索寞怅风前。
水亭赏花
作者：黄公辅
朝代：明

东风淡荡散溪湾，吹送春光也不悭。儿报花开催我看，我携酒伴趁花闲。香情艳意容狂叟，绿态红妆入醉颜。非是年来归计早，那从频赏向林间。
永觉表侄署中小酌
作者：黄公辅
朝代：明

朝来何事鹊声闻，倒屣衙斋喜聚群。未似上皇娱北牖，且将樽酒话南薰。园中芳草迎人绿，阶下閒花带月芬。共尔订盟湖海畔，归来步屧共看云。
汉川候按君未至
作者：黄公辅
朝代：明

长途日日促鞭缰，岂谓淹留在楚乡。柳絮因风飞扑面，啼禽又觉送春忙。
泊梧州
作者：黄公辅
朝代：明

舟泊梧城一水长，乡音仿佛是吾乡。先人遗迹碑阴在，隔岸环山草色香。
泊舟赣桥
作者：黄公辅
朝代：明

寒云惨澹雪风飕，晚向桥前稳系舟。一榻青灯坐夜永，怅闻鼓角报更筹。
浦城入观告别
作者：黄公辅
朝代：明

五载滥竽一素琴，栽桃谩道已成阴。西山家塾遗风远，南浦波流积岁深。叙绩不堪程巧拙，趣装宁复计升沉。临歧卧辙何为祝，乡约亭前有六箴。
淮安道中
作者：黄公辅
朝代：明

风烟南北一黄河，也到南来景若何。蹊草逢春生意足，山花带露媚人多。关关啼鸟浑樵唱，冉冉晴岚映渚波。争奈马头朝复暮，赏春谁与共婆娑。
添孙和韵
作者：黄公辅
朝代：明

笑酌姜醪劝客卮，百花正值献妍时。春光浩荡原无量，庭树栽培自发枝。赖有膝前传世业，不防岩畔早栖迟。昔人信是知娱老，何物还能胜弄饴。
清明
作者：黄公辅
朝代：明

三春忽已二，旅邸又清明。草绿离离色，莺啼处处声。无穷游子意，莫展上邱情。回首梅花邈，乱云空自横。
清明
作者：黄公辅
朝代：明

去年不到垄邱前，江上又逢拜扫天。花落花开春事急，帆来帆去客怀牵。雨馀岚色描眉黛，风外鸟声递咽鹃。引望家乡云起处，谁宣纶綍到山巅。
清明
作者：黄公辅
朝代：明

桃花结实柳花繁，寒气初降晓日温。陇上鹃传三月语，枝头风到几花番。新烟燧改家家火，扫墓人归处处村。周野小梅青草长，杏饧麦粥怅黄昏。
清明道上
作者：黄公辅
朝代：明

又是逢寒食，禁烟何处过。自从客楚后，其若子情何。旅况看春色，何心听鸟歌。小梅芳草碧，飞梦到山阿。
清溪舟行骤雨即晴
作者：黄公辅
朝代：明

白雨狂风五月天，须臾霁色复依然。鹧鸪隔陇啼声晚，一派河流送客船。
渔
作者：黄公辅
朝代：明

世上机锋竞巧尖，渔人分外不曾添。目随流水烟波阔，舟傍津崖绿柳粘。沙圃久谐凫雁约，钓纶那用易爻占。羊裘不著无人问，隔断红尘一草帘。
游西湖
作者：黄公辅
朝代：明

载酒乘兴画舫游，湖心亭畔暂维舟。碧潭荡漾霞山峭，白日昭回岳寺幽。纵棹往还襟自豁，放歌断续景饶收。鸟声不觉啼残夕，转忆仲宣作赋楼。
游飞来寺
作者：黄公辅
朝代：明

扳萝蹑蹬入苍烟，画里风光看不全。寺说飞来还似幻，景当逢处都疑仙。悬崖岚锁欲无地，古洞云归别有天。雨带溪声留客住，一杯清对定心泉。
游馀仙洞
作者：黄公辅
朝代：明

石壁倚崔嵬，临流小洞开。纡盘穿竹径，高下陟云堆。远俗浑无暑，淩空却有台。开山谁氏者，俯仰重徘徊。
湘乡署中梦临儿
作者：黄公辅
朝代：明

旅馆萧萧梦我儿，言谈依旧膝前随。醒来但觉鸡声雨，梦里瞻依有几时。
湘乡道上立春
作者：黄公辅
朝代：明

青帝似将景物提，东风趁晓逐征蹄。晴晖乍放长林杪，暖气初回旧草溪。千古春光原不改，诸般物态也难齐。青蒿黄韭凭谁荐，感慨踟蹰驿路西。
澧州早行
作者：黄公辅
朝代：明

登舆犹在梦醒关，策骑驱驰山又山。聒耳蛙声鸣唧唧，行人那得似伊閒。明月当空翠满檐，溟濛雾霭湿鬘鬖。计程廿里天将曙，料得幽人睡尚酣。东方渐觉日朦胧，山带烟岚淡抹工。穿树沿涯随径出，恍然人在画图中。
澧州早行·其一
作者：黄公辅
朝代：明

登舆犹在梦醒关，策骑驱驰山又山。聒耳蛙声鸣唧唧，行人那得似伊閒。
澧州早行·其三
作者：黄公辅
朝代：明

东方渐觉日朦胧，山带烟岚淡抹工。穿树沿涯随径出，恍然人在画图中。
澧州早行·其二
作者：黄公辅
朝代：明

明月当空翠满檐，溟濛雾霭湿鬘鬖。计程廿里天将曙，料得幽人睡尚酣。
瀛一侄母子夫妇三寿
作者：黄公辅
朝代：明

紫气缤纷丽古冈，西池消息到华堂。山鸣露浥樛弥秀，椿霭霞流婺更光。酒酌麻姑浮沆瀣，响谐琴瑟振璈琅。九如三寿原同调，歌向阶前乞玉浆。